MVP Crne Gore: Nećemo povući odluku o proterivanju Božovića | Novinska agencija Beta\nREGION | 30.11.2020 14:30 > 30.11 14:30\nCrnogorsko Ministarstvo spoljnih poslova saopštilo je da neće povući svoju odluku o proterivanju ambasadora Srbije Vladimira Božovića i pozdravilo odluku Srbije da odustane od proterivanja crnogorskog ambasadora Tarzana Miloševića.\n"Čvrsto smo uvereni u ispravnost svoje odluke, s obzirom da ne možemo tolerisati ponižavanje crnogorskog državnog i nacionalnog dostojanstva od strane diplomatskih predstavnika u našoj zemlji", navodi se u saopštenju crnogorskog ministastva.\nPremijerka Srbije Ana Brnabić kazala je da je na predlog predsednika Aleksandra Vučića, ta zemlja odustala od proterivanja ambasadora Crne Gore u Srbiji Tarzana Miloševića. Prethodno je Crna Gora proterala srpskog ambasadora Vladimira Božovića a Ministartsvo inostranih poslova uzvratilo recipročnom merom.\nAmbasador Milošević, kako se dodaje u saopštenju, predstavlja svoju zemlju poštujući Republiku Srbiju, ne mešajući se u njena unutrašnja pitanja, sa uzdržanošću prema zemlji domaćinu čak i onda kada se Crna Gora grubo vredjala i ponižavala sa različitih adresa u Srbiji, crnogorski državni simboli skrnavljeni, a zbog toga reagovale i različite medjunarodne adrese.\n"Za razliku od našeg, ambasador Srbije u Crnoj Gori u kontinuitetu se mešao u unutrašnja pitanja zemlje u kojoj službuje, svojim interpretacijama istorije dovodeći u pitanje njenu samostalnost i nezavisnost, negirajući Rezoluciju Skupštine Crne Gore o nelegitimnoj Podgoričkoj skupštini, za koju se zna šta je predstavljala u našoj istoriji", kaže se u saopštenju.\nKako se dodaje, Božoviću je na to iz Ministarstva spoljnih poslova više puta skrenuta pažnja, uz upozorenje da se radi o nedozvoljenom i nediplomatskom ponašanju prema zemlji domaćinu.\nU saopštenju se ocenjuje da je neshvatljiva izjava premijerke Srbije Ane Brnabić i da ona u stvari govori o tome da je ambasador Božović zapravo prenosio i zvanične stavove srpske Vlade, što je potvrda i nastavak grubog mešanja u unutrašnja pitanja Crne Gore.\nKako se dodaje, komesar Varheji je ovog puta "propustio da, pre izrečene sugestije, sa partnerima i prijateljima u Crnoj Gori, sa kojima je mnogo puta razgovarao o težim i delikatnijim pitanjima regiona, barem razmeni osnovne informacije i mišljenja o meritumu stvari".\n"Verujemo da bi i on, posebno kao neko ko dolazi iz Madjarske, zemlje koja ima pojačan senzibilitet za pitanja ovakvog karaktera, kao političar i zvaničnik bolje razumeo naš odnos prema ambasadoru koji se u kontinuitetu meša u unutrašnje stvari i povredjuje nacionalne interese zemlje prijema", kaže se u reagovanju.\nEvropski komesar za proširenje Oliver Varheji pozdravio je odluku Vlade Srbije da povuče odluku o proterivanju ambasadora Crne Gore, i pozvao je Vladu Crne Gore da učini isto.\nPremijerka Srbije Ana Brnabić je za izjavu ambasadora Božovića zbog koje je proteran rekla da ona "nikako ne može da bude povod da se iz zemlje izbaci ambasador jedne države", dodala da se slaže sa tom izjavom, navodeći i da se dobar deo stanovništva Crne Gore slaže sa tim ocenama.\nBožović je rekao da je "velika i slavna Mojkovačka bitka, kao primer hristolike žrtve za svog bližnjeg i za slobodu, bila uvod u oslobodjenje Crne Gore i Podgoričku skupštinu, kao slobodan izraz narodne volje za ujedinjenje sa bratskom Srbijom".


Čak 23 igrača sprazumno raskinula ugovore sa Olimpikom, bit će im isplaćena puna dugovanja – Sport Centar Čak 23 igrača sprazumno raskinula ugovore sa Olimpikom, bit će im isplaćena puna dugovanja – Sport Centar\nSindikat profesionalnih fudbalera u Bosni i Hercegovini oglasio se saopštenjem u kojem je navedeno da su 23 fudbalera sporazumno raskinula ugovore sa Olimpikom.\nDana 21.5.2021. godine sarajevski premijerligaš Olimpik donio je odluku o napuštanju Premijer lige BiH.\n“Već idući dan, predstavnici Sindikata profesionalnih fudbalera u Bosni i Hercegovini održali su sastanak s igračima prvog tima ovog kluba, te članovima stručnog štaba. Deset dana nakon odluke kluba, želimo informirati javnost o realiziranim aktivnostima vezano za naše članove”, navodi se u saopštenju te se dodaje:\n“Dogovoreni su sporazumni raskidi saradnje između FK Olimpik i 23 igrača, koji su ugovorom bili vezani za klub. Osim pomenutih fudbalera, još četiri igrača bili su članovi prvog tima. Od toga, dvojica su bili na posudbi, te nemaju financijskih potraživanja, a druga dvojica su strani državljani, te je SPFBiH pokrenuo međunarodne procese kako bi se utvrdili iznosi njihovih dugovanja i riješili ugovorni statusi”.\nFudbalerima koji su raskinuli saradnju sa Vukovima bit će isplaćeni puni iznosi.\n“Sporazumni raskidi saradnje sa 23 igrača dogovoreni su na pune iznose njihovih dugovanja, a naša organizacija pronašla je načina kako da osigura isplatu potraživanja igračima, što će se, vjerujemo, realizirati u nadolazećim mjesecima”, stoji u saopštenju, dodavši:\n“Igrači su jučer započeli proces potpisivanja sporazumnih raskida, podizanja ispisnica, te su slobodni u potrazi za novim angažmanom već od nadolazećeg ljetnog, registracionog perioda”.\nIz SPFBiH istakli su korektnost čelnika sarajevskog kluba.\n“Moramo istaći korektan odnos rukovodstva FK Olimpik u ovom zahtjevom procesu zbrinjavanja statusa i papirologije za veliki broj igrača, koji će biti okončan u toku ove sedmice. Sindikat profesionalnih fudbalera u Bosni i Hercegovini poziva i druge igrače, trenere i igračice da nam se obrate kada se zadese u statusnom problemu”, poručeno je.\nfkolimpiksindikat profesionalnih fudbalera u bih\nBahrudin Atajić dobio dugu pravnu borbu protiv Mladosti iz Doboja kod Kaknja


Kremlj: Amerika želi svet po svojoj meri\nPojedini ruski poslanici su šampanjcem slavili izbor Donalda Trampa (Foto: Vladimir Žirinovski nazdravlja izboru Trumpa)\nSamo pre godinu dana pojedini ruski poslanici su ispijali šampanjac da bi proslavili izbor Donalda Trampa za predsednika SAD. Međutim, kada je u ponedeljak objavio novu nacionalnu doktrinu, u ruskom parlamentu su ga optužili da promoviše globalnu američku hegemoniju.\nU ovom dokumentu se zauzima uzdržan i oprezan stav prema Rusiji i Kini, proglašavajući ih pretećim "revizionističkim" silama sa kojima će SAD težiti da uspostavi "veliko partnerstvo", ali zadržavajući osnovni princip "Amerika na prvom mestu".\nMnogi ruski parlamentarci su kritikovali ovaj pristup, ističući da SAD besmisleno slede zastarelu "Pax Americana" strategiju u suštinski promenjenom multipolarnom svetu. Doduše Kremlj – mada se protivi oceni Bele kuće da je Rusija pretnja – ukazuje i na "skromne pozitivne momente" u američkoj nacionalnoj strategiji.\n"Naravno, ne možemo se složiti sa stavom da se na našu zemlju gleda kao na pretnju američkoj nacionalnoj bezbednosti", istakao je portparol ruskog predsednika Dmitrij Peskov.\n"Međutim, postoje izvesni skromni pozitivni momenti, pre svega spremnost da se sarađuje u oblastima koji se preklapaju sa američkim interesima. To se apsolutno podudara sa našim pristupom, kao što je istakao predsednik, jer i Moskva teži partnerstvu sa SAD-om u oblastima koje su korisne za nas i kada su naše američke kolege za to spremne", dodao je Peskov.\nOn je rekao da je "tipičan" model takve saradnje informacija američke CIA-e koju je prosledila ruskoj službi bezbednosti (FSB), a što je pomoglo u sprečavanju terorističkog napada u Sank Petersburgu. Vladimir Putin je zahvalio Donaldu Trampu u telefonskom razgovoru zbog razmene obaveštajnih informacija koje su pomogle da se uhapse osumnjičeni za pripremu napada.\nPeskov: Postoje skromni pozitivni momenti\nKomentar Peskova je na tragu Trampovog stava koji je hvalio razmenu obaveštajnih informacija što je, kako je rekao, spasila hiljade života.\nMeđutim, ruski poslanici su kritičniji prema pomenutoj američkoj strategiji.\nŠef Komiteta ruske Dume za međunarodne poslove Leonid Slutskij kazao je da "da je nova (američka) nacionalna strategija nacionalne bezbednosti isključivo usmerena na oživljavanje američke hegemonije…i stvaranju unipolarnog sveta". On je istakao da ovaj dokument označava "u suštini nastavak demonizacije Rusije u svetu koju je započela Obamina administracija".\nOdnosi Moskve i Zapada su na najnižem nivou od Hladnog rata nakon ruske aneksije Krima 2014. kojoj je prethodilo zbacivanje Kremlju naklonjenog ukrajinskog predsednika Viktora Janukoviča u prozapadnim demonstracijama u Kijevu. Izbor Donalda Trampa u novembru 2016. hvaljen je kao prilika za bliskije odnose sa Vašingtonom.\nTramp je u više navrata hvalio Putina i govorio u prilog tešnje saradnje sa Moskvom – pre i nakon stupanja na dužnost. Međutim, nalazi američkih obaveštajnih agencija da se Rusija mešala u predsedničke izbore u SAD, kao i višestruka istraga mogućih kontakata Trampove kampanje sa zvaničnicima u Moskvi – u kombinaciji sa naporima obe stranke u Kongresu da se zadrži tvrda linija prema Kremlju – smanila je političke opcije novog američkog predsednika u saradnji sa tradicionalnim rivalom.\nNade u Rusiji u mogućnost značajnijeg poboljšanja odnosa sa Vašingtonom, iščezle su najviše u avgustu kada je Tramp nerado potpisao novi paket sankcija Moskvi "zarad nacionalnog jedinstva". Kremlj povremeno javno hvali Trampa, dok država televizija ističe da ga onemogućava antiruski establišment u SAD.\nAleksej Puškov, poslanik u Savetu Federacije, gornjem domu ruskog parlamenta, napisao je na Tviteru: "SAD smatra da su Rusija i Kina glavne pretnje. Onda nema potrebe da traže pomoć oko Severne Koreje i Avganistana. Ponosno nosite američku zastavu! Učinite to sami!"\nPuškov je potom dodao: "Saopštavajući da su Rusija i Kina glavni oponenti ne obećava ništa dobro po globalnu američku ulogu. To je snažan tandem – SAD neće moći da se nosi sa njim".\nI Konstantin Kosačev, drugi uticajni poslanik Saveta Federacije, smatra da Trampova doktrina nacionalne bezbednosti pokazuje da SAD žele da pošalje dodatne snage u Istočnu Evropu što je, po njegovim rečima, u suprotnosti sa dogovorima o razmeštanju trupa.\n"Ton ovog dokumenta ne ostavlja nikakvu sumnju da SAD nisu zadovoljne sa promenama u svetu u poslednjih nekoliko godina i teže da ih ponište, vraćajući Pax Americana kao očigledno pravičan svetski poredak", napisao je Kosačev na Fejsbuku.


Dvadeset godina od prvog gej braka – GayEcho\nDvadeset godina od prvog gej braka\nPre dve decenije, 1. aprila, Amsterdam je bio domaćin istorijskog događaja. Gradonačelnik, koji je specijalno za tu priliku postao matičar, venčao je četiri gej para u gradskoj kući, a Holandija je time postala prva država na svetu koja je legalno priznala istopolne brakove.\nAmsterdam je u četvrtak obeležio jubilej spuštajući niz kanal ružičastu tortu na naduvavanje, a plamenovi na svećicama su bili u duginim bojama.\nU proteklih 20 godina LGBT prava procvetala su u mnogim delovima Evrope i sveta, a 16 zemalja zapadne Evrope u međuvremenu je legalizovalo istopolne brakove. Ali, aktivisti upozoravaju da posao nije završen.\nPrema Evelin Paradis, izvršnoj direktorki ILGA, pojava autoritarne i populističke politike i lidera u nekim evropskim zemljama poslednjih godina dovela je do odbacivanja LGBT prava.\n– Činjenica je da se širom Evrope situacija pogoršala, zbog čega smo svi svesni da posao nije gotov – rekla je ona za “Juronjuz”.\nParadis kaže da se populistička politika u zemljama kao što su Mađarska i Poljska održava na “žrtvovanju dela stanovništva”, a da je LGBT zajednica često na meti političkih akcija i retorike.\nPrava koja LGBT osobe sada imaju u velikom delu sveta i dalje su nedostupna u nekim evropskim zemljama, u kojima aktivisti nastavljaju borbu za ravnopravan tretman LGBT osoba u očima zakona i društva.\nMađarska i Poljska su posebno u sukobu sa Evropskom unijom po tom pitanju. Mađarska je nedavno usvojila zakon koji defakto zabranjuje istopolim parovima usvajanje dece. A u Poljskoj je EU uskratila donacije gradovima koji su usvojili takozvane “zone bez LGBT-a“ ili potpisali diskriminatorne uredbe o “porodičnim pravima“.\n– Države članice i javni organi moraju da poštuju vrednosti i osnovna prava EU – rekla je tada Helena Dali, komesarka za ravnopravnost EU.\nČITAJTE: Mejl šefa iz Srbije o vakcinama i gej zajednicama\nКamil Mačuga nominovan je za nagradu za ljudska prava u Evropskom parlamentu 2020. godine za svoj rad na mapiranju opština u Poljskoj koje su potpisale dekrete kojima se proglašavaju “zonama bez LGBT-a“. Njagov rad na takozvanom “Atlasu mržnje“ usporio je, uz podršku Evropskog parlamenta, širenje ovih uredbi.\n– Snažni pritisak Evropskog parlamenta pomogao je zaustaviti širenje takvih zona i mislim da od prošle godine nije bilo novih deklaracija. Čak i vladajuća stranka upozorava lokalne lidere da bi ih takva direkcina mogla koštati EU novca. Sada su svesni da bi njihovi postupci mogli da imaju neke posledice – rekao je.\nIpak, dodaje da vlada u Poljskoj i dalje radi na diskriminaciji LGBT osoba.\nJedna od zemalja u Evropi koja se smatra primerom preokretanja stavova i zakona koji utiču na LGBT zajednicu je Irska. Istopolne seksualne aktivnosti dekriminalizovane su tek 1993. godine u tada duboko katoličkoj zemlji. Već 22 godine kasnije, nakon referenduma o tom pitanju, istopolni brakovi bili su zakonski uređeni.\nPola Fagan, izvršna direktorka “LGBT Irske”, kaže da je godišnjica prvih istopolnih brakova povod za “oprezno slavlje”, ali dodaje da “put ka jednakosti ostaje borba”.\n– Anti-LGBT raspoloženje se povećava u mnogim zemljama i moramo naporno da radimo zajedno kako bismo unapredili i odbranili LGBT prava – kaže ona za “Juronjuz”.\nI ona ističe da “uprkos onome što bi mnogi smatrali ogromnim napretkom u vezi sa LGBT pitanjima“, još uvek je ostalo mnogo posla kako bi se LGBT ljudi osećali sigurno i zaštićeno.\nParadis smatra da bi “situacija mogla da se pogorša pre nego što se popravi”, ali da je čvršći stav koji je EU zauzela u borbi za LGBT prava povod za optimizam.\nČITAJTE: Karl Gorat: Ljubomorni partner ga je prijavio nacistima\n– Mislim da ćemo za pet do deset godina biti u poziciji da se stvari poprave – zaključuije.\nIstopolni brakovi danas su legalni u 28 zemalja sveta, kao i na samoupravnom ostrvu Tajvan.\n« Demi Lovato je panseksualka\nJutjuber priznao da je slao neprimerene poruke maloletnicima »


Nebojša Stefanović održao predavanje osnovcima u Mladenovcu: Važno je da svaki oblik nasilja naiđe na osudu (FOTO) | Telegraf - Najnovije vesti\n20. decembar 2018 | 17:39\nNebojša Stefanović održao predavanje osnovcima u Mladenovcu: Važno je da svaki oblik nasilja naiđe na osudu (FOTO)\nMinistar Stefanović je precizirao da su prvaci danas mogli da čuju od predavača policajaca zašto je nasilje nedopustivo\n- Hoćemo da se suprotstavimo svakom obliku nasilja. Nasilje je nedopustivo i ne sme da postoji niko ko je izložen nasilju na koje se ne reaguje - istakao je Stefanović koji je u Osnovnoj školi "Sveti Sava" zajedno sa šefom Misije OEBS-a u Srbiji Andreom Oriciom prisustvovao času na temu šta radi policija i zajedno protiv nasilja koji je održan đacima u okviru predmeta "Osnovi bezbednosti dece".\n- Važno je da naši mališani to shvate od prvog razreda. Da shvate da ne sme biti vršnjačkog nasilja i da su različitosti među ljudima bogatstvo, a ne razlog da se pribegne bilo kom obliku nasilja - rekao je Stefanović i dodao da ono ne mora biti samo fizičko, već da može imati razne oblike i da ostavlja duboke posledice.\nStefanović je govoreći o predmetu "Osnovi bezbednosti dece", koji je uveden na njegovu inicijativu, istakao da predavanja učenicima prvog, četvrtog i šestog razreda ove godine drži više 2.700 policijskih službenika.\nSvaki oblik nasilja mora uvek da naiđe na osudu, bez obzira ko je nasilnik, jer je najvažnije zaštititi žrtvu Foto: MUP\n- Imamo časove o bezbednosti u saobraćaju, opasnostima od upotrebe narkotika i alkohola, predavanja o ponašanju u vanrednim situacijama, zatim opasnostima koje vrebaju na internetu i drugim bezbednosnim rizicima - podsetio je Stefanović.\nMinistar je ocenio da predmet "Osnovi bezbednosti dece" daje dobre rezultate, ali da će pravi doći tek kada deca sve što su naučila primene u praksi i zaštite se od svih situacija u kojima se mogu naći, a koje mogu biti opasne.\nPotpredsednik Vlade Republike Srbije i ministar unutrašnjih poslova dr Nebojša Stefanović prisustvovao je predavanju u osnovnoj školi u Mladenovcu Foto: MUP\n- Pojačaćemo kontrole svih školskih dvorišta, vrtića, kao ulica u njihovoj blizini. U saobraćaju smo po pitanju bezbednosti dece postigli dobre rezultate, a vodimo i odlučnu borbu protiv narkodilera, jer hoćemo da deca budu još sigurnija. Deca su naš prioritet i Ministarstvo unutrašnjih poslova nastaviće ozbiljno i odgovorno da se bavi njihovom bezbednošću - rekao je Stefanović.\nMinistar se zahvalio ambasadoru OEBS-a na pomoći i podršci u realizaciji predmeta "Osnovi bezbednosti dece".\n- Ovo je primer kako zajedno možemo da postignemo nešto što je veoma korisno - rekao je Oricio.\n- Mislim da ova inicijativa može da bude model za ceo region. To sam pomenuo i u Beču pred predsedavajućim OEBS-u. Govorio sam o tome kako mala sredstva mogu da ispune velike potrebe - rekao je Oricio.\nU okviru aplikacije nalazi se i tekst iz "Vodiča za bezbednost dece", kao i smernice deci i roditeljima kako da prepoznaju bezbednosne rizike, na koji način preventivno da reaguju i zaštite se.\nUskoro ćemo znati ko su teroristi iz Srbije i ko ih finansira: Pravi se lista najopasnijih ljudi u zemlji\nTagovi: Mladenovac, Nasilje, Nebojša Stefanović, Vršnjačko nasilje


O Srbiji, datumu i smaku sveta\nAnti-evropski posteri u Beogradu\nParalelno sa ubrzanim tempom ispunjavanja uslova za dobijanje datuma početka pristupnih pregovora sa EU, pre svih kosovskog dijaloga, građanima Srbije se poručuje i da neće biti velika drama ako famozni datum ne stigne. Posebno zabrinjava to što ovakve poruke postaju svojevrstan ritual srpskih političkih elita. Prisećaju se građani Srbije da je i početkom decembra 2011. godine, gotovo ista izjava bile emitovana – da, naime, neće biti tragedija ako ne dobijemo status zemlje-kandidata za Evropsku uniju. Takve poruke bi možda i mogle donekle da se razumeju da država Srbija nije već u prilično velikom kašnjenju za evropski voz u odnosu na svoje okruženje.\nNeće biti tragedija ako u junu ne dobijemo datum, neće biti smak sveta ako ne dobijemo datum; neće pasti nebo na Srbiju ako ne dobijemo datum; nećemo po svaku cenu u Evropsku uniju i tako redom i tome slično. Ove i slične izjave najviših političkih zvaničnika Srbije, od Suzane Grubješić, potpredsednice vlade za evrointegracije, do predstavnika samog državnog vrha zemlje Tomislava Nikolića i Ivice Dačića, u poslednje vreme gotovo se štancuju.\nU takvim alibi-verbalizacijama reflektuje se oprez aktuelne srpske vlade koji je posledica straha od stava Nemačke o dodeljivanju Srbiji datuma početka pregovora o članstvu sa EU, odnosno činjenice da do poslednjeg dana, do 28. juna, ako je to dan D, niko iz njenih redova neće znati kakva će biti nemačka odluka, a Nemačka, kao što je poznato, u donošenju te odluke ima dominantnu ulogu. To je prilika da se ovakvim porukama javnost pripremi i na negativne vesti, kako ih ne bi shvatila suviše tragično, ocenjuje za Radio Slobodna Evropa Jovan Teokarević, direktor Beogradskog centra za evropske integracije. Takve izjave on, međutim, ne opisuje kao politički produktivne:\n„To u političkom smislu nisu dovoljno ozbiljne izjave, ali takve smo izjave dobijali i od prethodne vlade – i od Tadića, i od Jeremića i od drugih u njoj – kada se činilo da je datum za početak pristupnih pregovora izvestan“.\nIako, naravno, neće biti nacionalna tragedija ako se u junu ne dobije datum, upozorava Teokarević, to će svakako negativno uticati na dalji tok reformi i na političku sliku Srbije uopšte.\n“Prvo što će doći na red je verovatno to da će razgovori sa Prištinom, na kojem god stupnju bili i šta god u međuvremenu bude ili ne bude rešeno, doći u veliku opasnost i da će Beograd te pregovore praktično prekinuti. Drugo što će se dogoditi jeste to da neće biti promena ni u političkoj, ni u ekonomskoj ni u pravnoj sferi jer se one ne događaju bez Evropske unije kao neke vrste sidra kojem Srbija kroz reforme teži“, strahuje Teokarević.\nTokom posete Beogradu glavni pregovarač Hrvatske za pristupanje Evropskoj uniji ne slučajno je svoje domaćine posavetovao da krajnji cilj – članstvo u Uniji - u političkim izjavama ne treba dovoditi u pitanje i da je to, između ostalog, način da se država izbori sa padom podrške procesu evrointegracija u društvu. Jelena Milić, direktorka Centra za evroatlantske studije, smatra, međutim, da u državnom vrhu Srbije, po tom pitanju nema jedinstva.\n“Bar četiri različita centra vode spoljnu politiku – to su kabinet predsednika, kabinet ministra odbrane, kabinet premijera i kabinet potpredsednice Vlade za evropske integracije, a iako je apsurdno, ne vidim spoljnu politiku koju bi trebalo da vodi Ministarstvo spoljnih poslova. Verujem da postoji neslaganje u samom državnom vrhu o tome šta su to minimumi ispod kojih Srbija neće ići i da je očito da je tu negde kabinet predsednika Srbije nešto oštriji nego svi drugi”, smatra Milić.\nIza ritualnih proevropskih slogana svih prethodnih godina malo je bilo iskrenog ubeđenja i dubokih reformi da se zemlja preobrazi u modernu državu, društvo i tržišnu privredu, zbog čega ekonomista i konsultant za strana ulaganja Mahmut Bušatlija ocenjuje da se ulazak Srbije u Evropsku uniju u realnosti njene ubitačno spore tranzicije pojavljuje pre kao političko-marketinški nabildovan nego stvarni problem.\n”Taj problem je nabildovan kao biti ili ne biti iako je svaka od političkih elita koja se do sada bavila našim prilazom Evropi u suštini to zloupotrebljavala jer je daleko od iskrenosti bilo nastojanje – bar ovih prethodnih administracija – da mi stvarno uđemo u EU. Koliko god su pričali da žele da uđu u Evropu, toliko je sprega tajkuna, kriminalaca i političara nastojala da tamo ne dospemo”, ocenjuje Bušatlija.\nPut do članstva Evropske unije za ovu zemlju neće biti kratak, pitanje je i kako će EU i izgledati za deset ili više godina kada bi trebalo da otvori vrata Srbiji i drugim balkanskim kandidatima, ali Bušatlija ocenjuje da uprkos tome Srbija sebi ne sme dopustiti luksuz da propusti da realizuje suštinske prioritete od kojih će zavisiti ne samo njen napredak nego i sam njen opstanak:\n“Ono što nikako ne bismo smeli propustiti jeste da se mi na neki način primaknemo evropskim normama, da naprosto počnemo da primenjujemo njene demokratske i norme slobodnog tržišta”.\nDvanaest godina neuspešne tranzicije u kojoj se više bezvoljno nego voljno, više hinjeno nego stvarno, koračalo ka Evropskoj uniji najviše je pogodovalo dobitnicima tranzicije, odnosno, srpskoj političko-tajkunskoj kasti, pa se tako može i razumeti što se njoj uopšte ne žuri ka uređenim društvima evropske porodice. Otuda Jovan Teokarević podseća da se u svim pričama o napredovanju u evrointegraciji rado smeće s uma ko je najveći dobitnik napredovanja Srbije u evrointegraciji.\n“Svakako da su građani Srbije ti u čijem je najvećem interesu da se ide dalje u reforme, što se ne može uraditi bez Evropske unije i to je jedan od tih ciljeva ili postulata u celoj evropskoj integraciji koji se dosta zaboravlja. Nekako se u međuvremenu, tokom niza duhih godina, zaboravilo da se sve te reforme rade u korist ovog društva, radi građana ove zemlje, kako bi naš politički, ekonomski i pravni sistem što više ličio na sistem tih uređenih zemalja koje su i pored sadašnje ekonomske krize i dalje neki ideal-tipski model kome bi težila ne samo Srbija nego i mnoge druge slične zemlje”, ocenjuje Teokarević.\nDačićevo političko balansiranje Kosovom\nŠta je beogradska trojka spakovala za briselski put\nZa Albance na jugu Srbije ista rešenja kao za Srbe na severu Kosova


Kučevo, 3. februar 2021.\nBolji uslovi u Centru za kulturu u Kučevu uz podršku Norveške\nRadovi na objektu sagrađenom devedesetih godina prošlog veka, obuhvatali su sanaciju ravnog krova, zamenu stolarije, rekonstrukciju kotlarnice i ugradnju sistema za dojavu požara\nEnergetska efikasnost Centra za kulturu “Dragan Kecman” u Kučevu unapređena je uz podršku Kraljevine Norveške preko projekta “Norveška za vas - Srbija”.\nRadovi na objektu sagrađenom devedesetih godina prošlog veka, obuhvatali su sanaciju ravnog krova, zamenu stolarije, rekonstrukciju kotlarnice i ugradnju sistema za dojavu požara. Tako su poboljšani uslovi za rad i boravak 230 korisnika kulturnog centra, deset radnika bibiloteke, 120 članova tri folklorna ansambla, 30 članova hora i 30 članova umetničkog kluba, ali i gotovo 15.000 građana Kučeva kojima je ovo ključni objekat kulture.\n“Kraljevina Norveška pomogla nam je da unapredimo energetsku efikasnost Centra za kulturu, a ova podrška nam je od izuzetnog značaja. Boravak u objektu je sad poboljšan za sve građane koji ga koriste za različite kulturne aktivnosti, a sve uštede koristićemo za dalje održavanje objekta”, rekao je predsednik opštine Kučevo dr Ivan Rajičić.\nUkupna vrednost radova bila je oko 110.000 evra, od čega je Kraljevina Norveške izdvojila oko 100.000 evra, a opština Kučevo oko 10.000.\n“Podrška Kraljevine Norveške doprineće značajnom smanjenju troškova grejanja, a uštede će biti iskorišćene za finansiranje aktivnosti vezanih za kulturu, radi unapređenja kvaliteta kulturnog života u Kučevu. Pored toga, ugradnjom sistema za dojavu požara povećana je bezbednost zgrade, korisnika i posetilaca”, kaže v.d. menadžerke projekta “Norveška za vas - Srbija” Milica Došenović.\nU sklopu primene principa dobrog upravljanja, koje se sprovode u saradnji sa programom Swiss PRO, opština Kučevo donela je odluku da sredstava dobijena uštedama ostvarenim podizanjem energetske efikasnosti budu upotrebljena za redovno održavanje i modernizaciju objekata, kao i unapređenje postojećih i razvoj novih sadržaja koje će građani birati kroz anketu.


Za poslednjih pet godina više od 2700 otkrivenih migranata\nDa neopaženo pređe granicu Srbije na putu do evropskih zemalja u poslednjih pet godina pokušalo je 2700 migranata.Takvi pokušaji ne jenjavaju, pa su od početka ove godine carinici sprečili skoro 50 lica u ilegalnom prelasku granice. Migrante krijumačare na različite načine skrivajući ih na neverovatnim mestima, moglo se čuti u prilogu emitovanom u Јutarnjem dnevniku RTS.\nSlika sa skenera sa osam sklupčanih ljudskih silueta u krovu kombija, najbolje ilustruje na šta su sve spremni krijumčari ljudi, kao i sami migranti. Da se motor ugasio, ostali bi bez vazduha. U lažno dno kamiona može da stane čak 10 odraslih osoba i sve to podnose kako bi stigli u obećanu zemlju.\nRade Knežević, pomoćnik direktora u Sektoru za kontrolu primene carinskih propisa govorio je o situacijama kada su carinici u kamionima pronalizili čak i žene i decu u uslovima koji su daleko od normalnih.\n''Temperature u takvim prevoznim sredstvima mogu da budu i preko 60 i 70 stepeni. Sećam se slučaja kada je među tim nesrećnim ljudima otkrivena i jedna trudnica, a te teške ljudske sudbine ostavljaju dubok trag na nas i na naše službenike'', istakao je Knežević.\nUprkos vrućini ili hladnoći migratni su uporni, a u 95% slučajeva carinici iz Odeljenja za suzbijanje krijumčarenja sakrivene ljude pronalaze uz pomoć skenera. Iz Komandnog centra nadgleda se i njihov rad.\n''Kao što vidite ovde iza nas imate u realnom vremenu sliku sa svakog od naših skenera, gde se vrši druga kontrola slike koju naši ljudi analiziraju na terenu'', objasnio je sagovornik iz Uprave carina.\nKriujumčari su često vozači koji za to dobijaju dosta novca, a sumnju carinika najčešće izazove presečena sajla ili oštećena cerada.\n''Postoji niz primera gde vozači nisu znali da su ilegalni migranti iskoristili njihovu nepažnju, pa su presecanjem sajle ili cerade dospeli u tovarni deo transportnog sredstva'', opisuje Knežević.\nSamo od početka ove godine migratni su pokušali da pređu granicu u tovarima kamiona koji su prevozili auto delove, papirnu i plastičnu ambalažu, pomorandže, duvan i med, te džem, jastuke i posteljine. Najupečatljiviji slučajevi zabeleženi su na graničnim prelazima Horgoš, Batrovci i Šid.


U oblasti vanjske politike rezultati Vijeća ministara nešto bolji, ali daleko od zadovoljavajućih - Istinomjer\nU oblasti vanjske politike rezultati Vijeća ministara nešto bolji, ali daleko od zadovoljavajućih\nIako je od ukupno 198 datih obećanja jedino u oblasti vanjske politike njih pet dobilo ocjenu “u progresu”, činjenica koja Vijeću ministara BiH ne ide u prilog je da na njih skoro pola datih u ovoj oblasti nisu preduzimane bilo kakve aktivnosti na njihovom ispunjavanju. Tako, kako u oblasti spoljne politike tako i u svim drugim, javnost u BiH sa pravom očekuje puno više u narednom periodu, a Istinomjer će u skladu sa svojim monitoringom nastaviti pratiti njihovu eventualnu realizaciju.\nU oblasti vanjske politike Istinomjer prati ukupno 36 obećanja koja su dale političke partije koje su dio trenutne vladajuće većine.\nTako, u okviru njih 16 nisu zabilježene bitne aktivnosti na njihovom ispunjavanju, te su nakon prve godine mandata ocijenjene sa nije započeto.\nIzmeđu ostalih, radi se o obećanjima koja se odnose na donošenje zakona o saradnji sa iseljeništvom, ali i strategije saradnje sa iseljeništvom, zatim uspostavi ministarstva za dijasporu u okviru Vijeća ministara BiH, rješavanju pitanja granične linije sa Republikom Hrvatskom i Republikom Srbijom, te transformaciji Direkcije za Evropske integracije u ured glavnog pregovarača sa EU.\nSa druge strane, na 15 obećanja iz navedene oblasti Vijeće ministara BiH provodilo je određene aktivnosti na njihovom ispunjenju, a među takvima, koja su dobila ocjenu započeto, jesu korištenje EU fondova, saradnja sa susjednim zemljama u borbi protiv terorizma, saradnja sa susjednim državama na polju sigurnosti, promocija iseljeništva i njegovih razvojnih resursa, te mobiliziranje investicijskih i finansijskih resursa iseljeništva u BiH.\nTako, a kada se radi o obećanju u vezi korištenja EU fondova koje je dao HDZ BiH, podsjećamo da su lideri zemalja Zapadnog Balkana na Samitu u Sofiji, u okviru Berlinskog procesa, 10. 11. 2020. godine potpisali Izjavu o zajedničkom regionalnom tržištu, što je u ime Bosne i Hercegovine, uz prethodnu saglasnost Predsjedništva BiH, učinila ministrica vanjskih poslova BiH Bisera Turković. Time su se države Zapadnog Balkana obavezale na poštivanje slobodnog protoka robe, usluga, kapitala i ljudi u izjavi koja se sastoji iz osam tačaka.\n“Budućnost cijele regije je u Evropskoj uniji i u našem je zajedničkom strateškom interesu da regiju uvedemo u EU”, podvukao je tako Varhelji, izrazivši i nadu da će se na sastanku fokusirati na važnost regionalne saradnje koja vodi do EU.\nIz grupe obećanja koja su dobila ocjenu započeto ovom prilikom podsjetićemo i na ono koje je dala Demokratska fronta, a u kojem se kaže da će u sklopu borbe protiv terorizma i organiziranog kriminala biti uspostavljen efikasniji sistem kontrole granica, ostvarivanje policijske i obavještajne saradnje sa susjednim zemljama sa ciljem praćenja i djelovanja terorističkih grupa i organiziranog kriminala, te njihovom sprečavanju.\nU sklopu poduzetih aktivnosti u pravcu njegovog ispunjavanja, pored ostalog, Vijeće ministara BiH, na prijedlog Ministarstva sigurnosti, na 2. sjednici, održanoj 23. 1. 2020. godine, usvojilo je Strategiju suprotstavljanja trgovini ljudima u Bosni i Hercegovini 2020 – 2023. godina, čime vlasti u BiH definiraju svoje politike suprotstavljanja trgovini ljudima u naredne četiri godine, usklađene s preporukama Evropske komisije.\nNa kraju, u oblasti vanjske politike na pet obećanja vršene su značajne aktivnosti na njihovom ispunjenju. Primjera radi, kada je u pitanju jačanje učešća u operacijama podrške miru i vojnim vježbama sa članicama NATO-a, podsjećamo na vježbu pripadnika Oružanih snaga Bosne i Hercegovine i Oružanih snaga Sjedinjenih Američkih Država pod nazivom “Bilateralna vježba”, koja je održana u drugoj polovini novembra 2020. godine na poligonima Glamoča i Manjače. Kako je na zvaničnoj stranici Ministarstva odbrane BiH tom prilikom, pored ostalog, saopšteno, cilj vježbe bilo je unapređenje partnerske saradnje sa SAD-om i NATO partnerima, te razvijanje interoperabilnosti i sposobnosti OS BiH.\n“Naš vrhunski cilj je članstvo u NATO, koji je jamstvo ne samo sigurnosti i mira već i pokazatelj opće sigurnosti i prosperiteta države članice u svakom, pa i gospodarskom smislu”, bilo je obećanje HDZ-a BiH na kojem su u proteklih godinu dana također zabilježene značajne aktivnosti u pravcu njegovog ispunjavanja.\nS tim u vezi, 30. 12. 2020. godine, a povodom obilježavanja Dana Oružanih snaga Bosne i Hercegovine (OS BiH) i 15 godina od njihovog osnivanja, ministar odbrane BiH Sifet Podžić, pored ostalog, osvrnuo se na temeljne zadatke u sklopu misije OS BiH, te je prioritetnim ocijenio obuku i osposobljavanje njihovih pripadnika, odnosno realizaciju četiri ključna projekta koji su u funkciji evroatlantskog integracijskog procesa i ostvarivanja višeg stepena interoperabilnosti sa oružanim snagama zemalja članica NATO saveza.\nPodžić je tom prilikom istakao realizaciju obaveza iz Programa reformi BiH, od čega su 72 zadatka u nadležnosti odbrambenog sektora, uz još 16 zajedničkih zadataka s drugim institucijama BiH, te na upit o tome u kojem su obimu te obaveze realizovane, odgovorio kako je do izvještajnog perioda prema NATO-u, i pored poteškoća, više od 70 posto tih obaveza realizovano.\n“Suštinske obaveze institucija odbrane iz dokumenta Programa reformi uključuju implementaciju Pregleda odbrane i u njegovom sklopu Plana modernizacije OS BiH za period 2017-2027”, izjavio je Podžić, dodajući kako je u tu svrhu nužno osigurati mnogo veća finansijska sredstva.\nOsim pomenutih, u progresu su ocijenjena i obećanja koja se odnose na ulazak BiH u NATO uz usaglašavanje političkih stavova i bolji mehanizam koordinacije, uknjižbu vojne imovine na teritoriji cijele BiH, te sticanje kandidatskog statusa za EU.\nIako je, od ukupno datih 198 obećanja, jedino u oblasti vanjske politike njih pet dobilo ocjenu u progresu, činjenica koja Vijeću ministara BiH ne ide u prilog je da na njih skoro pola datih u ovoj oblasti nisu preduzimane bilo kakve aktivnosti na njihovom ispunjavanju.\nTako, kako u oblasti spoljne politike tako i svim drugim, javnost u BiH sa pravom očekuje puno više u narednom periodu, a Istinomjer će u skladu sa svojim monitoringom nastaviti pratiti njihovu eventualnu realizaciju.


Fejsbuk zapošljava 1.000 ljudi za borbu protiv lažnih oglasa - Sputnjik Srbija\n15:48 25 Novembar 2020\n23:20 02.10.2017 (osveženo 00:30 03.10.2017) Preuzmite kraći link\nKompanija „Fejsbuk“ saopštila je da će zaposliti više od 1.000 osoba koji će biti zaduženi da spreče lažne oglase koji se prave da bi promenili tok izbora.\nKako se navodi, agresivni koraci koje preduzima „Fejsbuk“ podrazumevaće detaljniju proveru reklama, a pored samog sadržaja pratiće se i okolnosti prilikom kojih su određene reklame bile postavljene, kao i kakva je ciljna grupa birana.\n„Fejsbuk“ se u saopštenju obratio i vladama širom sveta sa pozivom da se skrene pažnja na „diskutabilne“ organizacije kako bi se ubuduće sprečilo njihovo prisustvo na društvenim mrežama.\n„Fejsbuk“ je prethodno predao Kongresu SAD blizu 3.000 reklama koje se dovode u vezu sa Rusijom, a u kojima su navodno korišćena goruća pitanja kako bi se ljudi okrenuli jedni protiv drugih uoči predsedničkih izbora u SAD prošle godine.\nPortparol Kremlja Dmitrij Peskov je odbacio te optužbe, rekavši da Moskva ni na koji način nije bila umešana u to.\nlažni nalozi, oglasi, Zapošljavanje, Fejsbuk


Radio Rožaje - Završena peta redovna sjednica Skupštine opštine Rožaje\nOdbornicima je bilo potrebno šest sati rada da iscrpe dnevni red, 5. redovne sjednice, od 15 tačaka.\nUsvojeni su finansijski izvještaji za 2017. godinu, preduzeća i ustanova čiji je osnivač SO, sa planovima rada za 2018. godinu. Ovi materijali su trebali da se razmatraju početkom ove godine, ali zbog tada aktuelne krize zakonodavne vlasti, odnosno nemogućnosi obezbjeđivanja kvoruma u Skupštini, a kasnije i održavanja lokalnih izbora, ove odluke su tek, krajem novembra, došle na dnevni red Skupštine.\nPrema očekivanjima, odbornici su potrošili najviše vremena, raspravljajući o izvještajima DOO „Vodovod i kanalizacija“ i DOO“ Komunalno“\nOpozicija je iznijela primjedbe na izvještaje ovih preduzeća, smatrajući prije svega, da je dosta dugova koji nijesu naplativi a knjiže se kao potraživanja. Uplata poreza i doprinosa na plate radnika, takođe, treba da uđu u strukturu duga preduzeća saglasni su svi odbornici.\nOno što opozicija još vidi kao problem oba preduzeća jeste veliki broj upošljenih i njihova struktura. Istaknut je i zahtjev da se socijalna polotika izmjesti iz ovih preduzeća.\nJavni interes građana je ostvaren, kada su u pitanju, „Vodovod“ i „Komunalno“ u tome su bili saglasni svi odbornici.\nMenadžment, ova dva preduzeća, zatražio je od osnivača preispitivanje cjenovne politike ističući da su cijene vode i komunalnih usluga u Rožajama najniže u Crnoj Gori. Niske cijene usluga, kažu, veoma loše utiče na likvidnost preduzeća.\nPredsjednik opštine, Ejup Nurković je kazao da metodologija izrade finasijskih izvještaja, preduzeća i ustanova koje je osnovala SO, treba da se promijeni, i najavio da će se lično angažovati na kreiranju budućih izvještaja.\nNa petoj redovnoj sjednici SO Rožaje, usvojen je i Izvještaj o radu sa finansijskim izvještajem za 2017. godinu sa predlogom Plana rada\nsa finansijskim planom za 2018, 2019, i 2020 godinu LJE DOO „Radio televizija Rožaje“.\nDirektor RTR, Mirsad Feleć je upoznao odbornike sa projektom televizije. Ističući da je RTR stvarnost i da se program putem kablovskog operatera Mboksa, satelita i interneta prati u državi, regionu, Evropi, Africi i Južnoj Americi. Da je kvalitet emitovane slike najbolji u Crnoj Gori i da sve više i više kolektiv napreduje, a mnogi su bili skeptici da je televizija Rožaje uopšte moguća. Upoređujući broj uposlenih i program koji oni realizuju, to RTR svrstava u uspješne medije.\nPredsjednik opštine je kazao da je RTR svijetla tačka lokalne uprave, odajući priznanje direktoru i uposlenima za sve ostvarene rezultate.\nSkupština je još donijela odluke o razrješenju dosadašnjeg direktora DOO “Komunalno“ i imenovanju novog.


OEBS organizovao obuku za žene u kosovskoj policiji\nMisija OEBS-a na Kosovu završila je program obuke o dužnostima operativnog komandovanja za žene visoke službenice Policije Kosova sa praktičnom obukomkoja je trajala od 29. aprila do 2. maja 2018. godine u Policiji Južnog Velsa u Kardifu, u Ujedinjenom Kraljevstvu.\nKako se navodi u saopštenju OBES – a petodnevni program je pripremljen u saradnji sa Policijom Kosova i Asocijacijom žena u Policiji Kosova. Sastojao se od tri modula: unapređivanje rukovodilačkih i liderskih sposobnosti u 2016. godini; dužnosti operativnih komandira u 2017. godini i praktična obuka u Ujedinjenom Kraljevstvu. Celokupan paket obuke imao je za cilj osnaživanje žena u Policiji Kosova kroz razvijanje njihovih veština i sposobnosti za rukovodeće i liderske funkcije.\n„Iako sve veći broj žena postaju pripadnice sektora bezbednosti, one su i dalje nedovoljno zastupljene na višim policijskim komandnim radnim mestima”, rekla je Špresa Muharemi iz Misije OEBS-a.\nMuharemi navodi da se ovakvim programima razvijaju rukovodilačke sposobnosti žena i omogućuje im da se u kroz rad upoznaju sa najboljom međunarodnim praksama.\n„Na taj način doprinosimo savremenoj policijskoj službi koja će zadovoljavati potrebe i prioritete stanovništva kojem žene žele da služe“, naglasila je predstavnica OEBS.a\nMisija OEBS-a na Kosovu zadužena je za zaštitu i unapređivanje ljudskih prava i prava zajednica, demokratizaciju i razvoj sektora javne bezbednosti. Kao takva, misija redovno realizuje kurseve stručne i specijalizovane obuke za institucije za sprovođenje zakona radi poboljšavanja njihovih kapaciteta, zaključuje se na kraju saopštenja.\nKososovski Albanac uhapšen u Tirani zbog terorizma\nCrveni meteo alarm, vreo vikend i paklena nedelja pred nama\nFoto: (Arhiva) GračanicaOnlajn\nĐurić na parastosu ubijenoj deci u Goraždevcu\nObjavljeno 3. maja 2018. by Ivan MiljkovićU kategoriji Vesti\n11. avgusta 2020., 02:36


Selaković: Intenzivirati kontakte i saradnju Srbije i Mauritanije | Ministarstvo spoljnih poslova\nSelaković: Intenzivirati kontakte i saradnju Srbije i Mauritanije\nMinistar spoljnih poslova Srbije Nikola Selaković sastao se danas u Malagi, na marginama Međunarodne konferenciji o ljudskim pravima, civilnom društvu i suzbijanju terorizma, sa ministrom inostranih poslova, saradnje i dijaspore Mauritanije Mohamedom Salemom Merzugom.\nŠef srpske diplomatije podsetio je na tradicionalno bliske veze dveju država u okviru Pokreta nesvrstanih zemalja, naglasivši da Srbija i danas ima želju i interes da učvršćuje prijateljstva sa državama Afrike.\nMinistar Selaković je istakao da je potrebno intenzivirati veze i kontakte naše dve zemlje, uputivši ovom prilikom poziv ministru Merzugu da dođe u zvaničnu posetu Srbiji.\nSelaković je preneo naš interes za unapređenje saradnje u oblasti ekonomije i obrazovanja. S tim u vezi, ministar je posebno izdvojio program stipendiranja stranih studenta kroz program „Svet u Srbiji“, napomenuvši da očekujemo prijavljivanje i učešće studenata iz Mauritanije.\nMinistar Selaković upoznao je sagovornika sa ekonomskim rezultatima Srbije u proteklom periodu i istakao da postoje veliki potencijali za učvršćivanje ekonomskih veza.\nŠef srpske diplomatije govorio je i o situaciji na KiM, stanju dijaloga Beograda i Prištine, kao i neprihvatljivom ponašanju Prištine u pogledu neispunjavanja obaveza iz Briselskog sporazuma.


Stanje demokratije značajno pogoršano u uslovima bojkota i vanrednog stanja - European Western Balkans\nBEOGRAD – Vanredno stanje i bojkot parlamentarnih izbora uticali su da se stanje demokratije u Srbiji drastično pogorša, uprkos negativnom trendu koji Srbija beleži već godinama unazad, zaključeno je na predstavljanju izveštaja iz senke „Stanje demokratije u Srbiji 2020“, koji je izradio Centar savremene politike (CSP).\nJedan od autora izveštaja i projektni asistent CSP, Aleksandar Ivković istakao je da izveštaj beleži drastično ili bar vidljivije pogoršanje demokratije, u odnosu na trend pogoršanja koji je ranijih godina bio postepen.\nKako se navodi u izveštaju, ovogodišnje izdanje odskače od prethodnih zahvaljujući značajnom broju ozbiljnih problema zbog kojih se opravdano može postaviti pitanje da li je Srbija danas još uvek demokratska država, kao i da li se zbog toga udaljava od članstva u EU.\nKako je istakao Ivković, tokom vanrednog stanja skupština se nije sastajala 44 dana, što nije slučaj sa parlamentima u zemljama EU koji su našli načine da sa radom nastave.\nKada je u pitanju bojkot izbora, Ivković je istakao da je takva odluka opozicije dovela do odgovora vladajuće stranke, pa su tako u Srbiji izborni zakoni izmenjeni samo nekoliko meseci pre održavanja skupštine. Izborni dan sa daleko više neregularnosti nego inače, ali i rekordno poništavanje izbora na čak 234 izborna mesta, što je preko 10 puta više nego na prošlim izborima, uticalo je na to da ovi izbori, kako je istakao, budu najsporniji u poslednjih 20 godina.\nOn je dodao da je izveštaj ukazao da je vlast donosila određene dokumente, koji su za cilj imali uvođenje proceduralnih promena koje su samo prvi korak u reformi.\n„Vladajuća stranka je uvela proceduralna poboljšanja kada je u pitanju funkcionisanje parlamenta. Tako je budžet bio donet u skladu sa zakonskim rokom, smanjen je broj zakona koji su doneti po hitnoj proceduri… Ali to su proceduralna poboljšanja, koja će izveštaj Evropske komisije zabeležiti, što je pretpostavljam i bio cilj – postizanje jeftinih poena u izveštaju“, naglasio je Ivković.\n„Tako su bojkot i vanredno stanje negativno uticali na stanje demokratije. Takvo stanje bilo je direktna posledica odluka vladajuće stranke da tako postupe. U pitanju su bile političke odluke stoga vladajuća stranka za to snosi i posledice“, ocenio je Ivković.\nTara Tepavac ispred CRTA-e istakla je da je ova organizacija praćenjem samog izbornog dana ali i izborne kampanje zaključila da je kvalitet čitavog izbornog procesa upitan, zbog brojnih nepravilnosti tokom dana glasanja, funkcionerske kampanje, neravnomerne medijske zastupljenosti.\n„Kroz takav proces mi smo dobili saziv sa najmanje pluralizma i parlament koji se skoro 100 dana od konstitutivne sednice, koja nije završena jer nisu izabrani predsednik i članovi odbora“, rekla je Tepavac.\nOna je ocenila da je ovo posebno problematično, posebno kada se pogleda stanje u regionu, gde su još 3 zemlje pored Srbije imale izborni proces, a u većini njih formirani i parlamenti i vlada, iako su izbori bili održani kasnije nego u Srbiji.\n„Odugovlačenje sa formiranjem parlamenta nije nešto što treba da nas iznenadi, to je samo nastavak trenda. Parlamentarna kontrola je dugo godina već na jako niskom nivou, a tokom vanrednog stanja mogli smo u praksi da primetimo kako se Narodna Skupština lako isključila iz proces donošenja odluka i dozvolila da se odluke donose na nekom drugom mestu“, poručila je Tara Tepavac.\nVladimir Međak, potpredsednik Evropskog pokreta u Srbiji (EPuS) istakao je da je odluka o neotvaranju vrlo jasna poruka koja ukazuje na ove negativne tendencije u stanju demokratije u Srbiji.\n„Šest godina nakon pregovora tokom koji bi trebalo da napredujemo, Srbija više nije slobodna zemlja. Ta tendencija se nastavlja, što se može videti i u izveštaju Frido Hausa za Srbiju u kom se navodi da je stanje demokratije u Srbiji najniže od 2001. godine. Srbija je pokazala da je kada su u pitanju pregovori moguće napredovati na papiru, dok se stvarno stanje zapravo pogoršava“, rekao je Međak.\nU izveštaju je zaključeno da su kapaciteti sprovođenja procesa evropskih integracija bitno umanjeni s obzirom na to da je pozicija šefa pregovaračkog tima o pristupanju Srbije EU upražnjena već godinu dana.\nOvaj postupak viđen je od strane pojedinih organizacija civilnog društva kao deo trenda napuštanja državne uprave od strane onih kadrova koji se bave evropskim integracijama zbog neadekvatnih uslova rada i političkih pritisaka.\nPolitikolog Boban Stojanović poručio je da raduje to što su poslanici Evropskog parlamenta zainteresovani za to da razgovori budu nastavljeni, dodajući da EU ima mehanizme i odgovornost prema ljudima koji u Srbiji žive da stanje demokratije popravi.\n„Prethodni razgovori posredovani poslanicima Evropskog parlamenta nisu iskorišćeni najbolje od strane opozicije. Ona bi morala da iskoristi poslaničke grupe u EP da probaju da ubede Evropsku narodnu partiju (EPP) i komesare da se u Srbiji angažuju“, rekao je Stojanović, dodajući da se nada ozbiljnijem uključivanju EU kako bi u Srbiji došlo do normalizacije političkih odnosa.\nOn je dodao da bi neki budući izveštaji koji će posmatrati stanje iz 2020. mogli da Srbiju okarakterišu i kao čisti autoritarizam.\n„Situacija je loša, a situacija je bila ista i prošle godine. Pitanje je samo da li postoji neki mehanizam da se negativni trend preokrene u pozitivni. Ako ovaj trend potraje, teško će biti moguće da se Srbija vrati na minimalni nivo demokratije. Rasprava u Srbiji morala bi da se vodi ka tome šta civilni sektor ili pojedinci mogu da pokušaju da urade kako bi se situacija u Srbiji mogla da se zaokrene u suprotnom smeru“, zaključio je Stojanović.\nAleksandar IvkovićEUSrbijaStanje demokratije 2020Tara TepavacVladimir Međak\nSandra Maksimović 06. 07. 2020.


ponedeljak, 25. april 2016. 07:50h\nRepublička izborna komisija saopštila je rano jutros da je na osnovu 83 odsto obrađenih biračkih mesta lista Aleksandar Vučić Srbija osvojila 48,26 odsto.\nRIK: na osnovu 83 odsto obrađenih biračkih mesta lista Aleksandar Vučić Srbija osvojila 48,26 odsto, a slede SPS i SRS\nIza njih je koalicija Socijalitičke partije Srbije i Jedinstvene Srbije, koja je osvojila 11,37 odsto glasova, a Srpska radikalna stranka 7,97 odsto glasova.\nDemokratska stranka osvojila je 6,1 odsto glasova građana, a Pokret Dosta je bilo 5,71 odsto glasova.\nPrema tim podacima, koalicija SDS-LDP-LSV nije prešla cenzus sa 4,98 odsto glasova, kao ni koalicija DSS-Dveri koja je osvojila 4,95 odsto, prenosi N1.\nLista U inat - Složno za Srbiju - Narodni savez 0,47 odsto, a Partija za demokratsko delovanje Ardita Sinani 0,39 odsto, grupa građana za Preporod Srbije osvojila je 0,35 osto glasova, koliko i Ruska stranka, dok je Srpsko-ruski pokret dobio 0,26 odsto.\nPredsednik Republičke izborne komisije Dejan Đurđević rekao je da u RIK i dalje pristižu rezultati, a da je počeo da pristiže i izborni materijal, odnosno zapisnici i glasački listići iz beogradskih opština. On je naveo da očekuje da do sutra stigne materijal iz cele Srbije.\nSledeća konferencija za novinare RIK-a zakazana je za 11 časova\nRezultati izbora: RIK obradio više od polovine, Vučić na 57%


Beta 9. avgusta 2018. 12:15\n„Ono što nas je do sada uvek karakterisalo, jeste odgovoran odnos prema koalicionim partnerima sa kojima smo postigli sporazum, gradjanima koji su nam ukazali poverenje i dužnostima za koje smo preuzeli odgovornost. Tako je uvek bilo, tako je ovoga puta i tako će uvek biti“, piše u saopštenju.\nDSS je u Čačku na lokalnim izborima 2016. godine nastupila u koaliciji sa Socijalističkom partijom Srbije i Jedinstvenom Srbijom. Ta koalicija je osvojila pet odborničkih mandata u Skupštini Čačka. DSS je po koalicionom sporazumu dobila jedan odbornički mandat, mesto sekretara Skupštine, pomoćnika gradonačelnika i rukovodjenje Apotekarskom ustanovom u Čačku.


Zmajevi /Važna utakmica: Košarkaši BiH večeras u Zenici protiv Švedske / Radio Sarajevo\n12. 08. 2017. u 09:53:00 Fena\n"Ovdje će vjerovatno u grupi prvi biti ko napravi pobjedu na gostujućem terenu. Švedska ima ozbiljan sastav i za naš tim je vrlo ozbiljan protivnik", istakao je Vujošević.\n"Moramo igrati jaku odbranu kako bismo imali dobre kontranapade", kazao je Vujošević, koji je pozvao navijače da ih i sutra u velikom broju podrže do treće pobjede u pretkvalifikacijama.\n"Igramo na domaćem terenu i to je naša prednost. Moramo pobijediti ovu utakmicu ako želimo da se kvalifikujemo", izjavio je Renfroe.\n"Vjerujem da će pretkvalifikacije do zadnjeg meča biti neizvjesne. Tvrdim da je BiH u prednosti i favorit u grupi jer pokazala je odličnu košarku i protiv nas u Švedskoj. Ako pogledamo sve dosadašnje utakmice BiH ima najviše dobrih minuta. Mislim da Armenci i Slovaci u gostima ne igraju na istom nivou kao kod kuće. Ljudi ne respektuju ekipu Slovačke, koja ima dobre i iskusne igrače pod košem ", rekao je Bosnić za Fenu.\n"Mi igramo mnogo bolje kući nego u gostima. Imamo nekih sitnih problema s povredama, ali spremni smo da odigramo maksimalno. Želimo biti agresivniji u odbrani i u skoku, te da bolje trčimo kontranapade. BiH je favorit u Zenici, ali mi ćemo pokušati da napravimo iznenađenje", dodao je.\nTagovi: košarka reprezentacija Duško Vujošević\nPoruka NBA zvijezde / LeBron James optužio Trumpa da vraća "u modu" rasnu mržnju\nGradski derbi / "Pao" dogovor između Sarajeva i Željezničara?\nBundesliga / Hoeness, Effenberg, Hitzfield: Brazzo nije privremeno nego kraljevsko rješenje\nOdluka Stručnog štaba / Alex Renfroe izbačen iz reprezentacije\nTrenira u ruševinama / Šestogodišnja Sirijka želi postati svjetska prvakinja u karateu\nGradski derbi / Poznat termin utakmice između Sarajeva i Željezničara\nLigue 1 / Neymar asistirao i pogodio: Ljudi misle da umreš ako napustiš Barcelonu\nPrimera / Novi Barcelonin Brazilac oduševio van terena: Paulinho velikog srca\nBundesliga / Predsjednik Hanse: Skupina idiota odlučila je zapaliti svoj dnevni boravak\nEL / Tetovljani se predstavili Talijanima: Zdravo Milan, mi smo Shkendija\nDvogodišnji ugovor / U FK Sarajevo stigao fudbaler iz Gane, Joachim Adukor\nSpektakl u Rimu / Superkup Italije: Lulić protiv Pjanića u borbi za prvi trofej sezone\nU18 EP / Snimak osvojio regiju: Košarkašice Hrvatske i Srbije zajedno slavile u Mađarskoj\nPrimera / Real Madrid će se žaliti: Zašto Messi nije kažnjen 2009. godine?


НОВО САОПШТЕЊЕ КРЕМЉА О ПУТИНОВОМ ЗДРАВЉУ: Песков изашао пред новинаре\nNOVO SAOPŠTENJE KREMLJA O PUTINOVOM ZDRAVLJU: Peskov izašao pred novinare\nZdravstveno stanje ruskog predsednika Vladimira Putina, koji je morao da se izoluje jer je korona virus potvrđen kod ljudi iz njegovog bliskog okruženja, odlično je i on se oseća dobro, izjavio je danas portparol Kremlja Dmitrij Peskov.\n„On se oseća dobro. On je savršeno zdrav“, rekao je Peskov obraćajući se novinarima, a prenosi TASS.\nPeskov je dodao da će Putin nastaviti da radi.\nPutin je u utorak rekao da će morati da se izoluje jer je bio u kontaktu sa osobama iz njegovog bliskog okruženja, kod kojih je potvrđen korona virus.\nVjernog slugu pomjani Gospode, vladaoca, ma roba tvojega...\nPosle konsultacija Bajdena sa Si Miletom, Globalna Internacionala dobila naređenje novog globalnog lidera Planete Zemlje Sija preko Bajdena da Peskov i Šojgu polako uklone Putina koji im više ne treba. A pošto više ne treba ni svom ruskom narodu jer je postao neplodan, Putinu je došao kraj. Uostalom, vidi se to još od propasti ruske politike posle federisanja Krima. To bio zadnji uspešan i samostalan potez Putina ali od onda, Putin nikako nije uspeo da se snađe. Spao je na nivo moći Vučića, iako Rusija nije okupirana od NATOa kao Srbija. Pre nekako je Bajden poslao lično Angelu da prenese Sijevo naređenje Putinu. Kako saznajemo iz dobro obaveštenih i neproverenih izvora medijske kuće "Rista El Mondo", sličnu naredbu je Angela prenela i Vučiću, kao svoj zadnji zadatak jer Inter Globala je i nju poslala u penziju. Kao zaslužan član Globalne Internacionale na čelu sa Sijem, Angela je dobila poklon Tok2 i ruski gas poludžabe. To lični poklon Sija koji se odrekao jednog dela džaba gasa iz Rusije i dao ga na poklon Angeli i Ukrajini, što je Putin prihvatio sa velikom nadom, ali je ipak penzionisan jer Internacionala više ne želi da Putin deli svoj gas svima redom u pola cene. Taj gas Internacionala smatra svojim vlasništvom i treba da ga dele samo Bajden i Si a ne svi redom. Tako je najzad zaustavljena haotična rasprodaja ruskih "resursa" i nakon Nemačke i Ukrajine, te "resurse" više niko neće dobijati za džabe tako da će i Čajna Strit i Vol Strit imati jedan stalan i konstantan izvor finansija.\nSamo neka mu ne daju onaj klavir na kome zna da svira i peva "Blubery Hills" jer su one crne dirke sa mogućim proširenje povezane direktno na inicijalno startovanje hipersoničnih "Cirkona" ravno na pentagona i još par strateških tačaka, zavisno da li treba da odsvira tu povisilicu.


Naslovna/Politika/Prijedor želi Ivića za predsjednika NSRS\nRegionalni odbor Demokratskog narodnog saveza (DNS) iz Prijedora predložio je Duška Ivića, kao kandidata DNS-a za predsjednika Narodne skupštine (NS) RS, a istovremeno, nekoliko opštinskih odbora ove stranke stalo je iza Nedeljka Čubrilovića koji je na zahtjev Marka Pavića, lidera DNS-a smijenjen sa mjesta zamjenika ove stranke.\nRegionalni odbor DNS-a iz Prijedora izrazio je zadovoljstvo postignutim rezultatima i osvojena tri poslanička mandata iz ove izborne jedinice, a “izraženo je žaljenje što nije osvojen direktan mandat za Predstavnički dom PS BiH, jer prema analizama, Izborne jedinice 2. i 3. za NSRS nisu pratile trend glasanja”.\nTakođe, pružili su punu podršku Paviću u provođenju političkih i statutarnih odluka DNS-a, te u provođenju aktivnosti koje vode ka konstituisanju vlasti u RS i BiH.\nDok u Regionalnom odboru DNS-a u Prijedoru predlažu kandidata, pojedini opštinski odbori traže sjednicu Glavnog odbora na kojoj bi se odlučivalo o smjeni Čubrilovića.\nU ovom odboru takođe smatraju da događaji u DNS-u zahtijevaju i hitno održavanje vanredne stranačke skupštine na kojoj bi bili razriješeni svi koji su na prethodnim izborima radili protiv interesa stranke.\nU petak je održana i sjednica Predsjedništva Opštinskog odbora DNS-a u Gradišci nakon koje je saopšteno da ovaj odbor nije zauzeo zvaničan stav, niti dao podršku Danetu Maleševiću, predsjedniku Regionalnog odbora DNS-a Lijevče da glasa za smjenu zamjenika predsjednika na sjednici Predsjedništva stranke.\nPredsjedništvo OO u Gradišci predložilo je takođe sazivanje sjednice Glavnog odbora na kojoj bi bila razmatrana odluka o smjeni zamjenika stranke, a u saopštenju se predlaže i da se na toj sjednici analiziraju rezultati rada DNS-a na proteklim izborima i donese stav o eventualnim saznanjima da su pojedini kandidati na listama DNS-a narušili odnose u koaliciji DNS-SNSD-SP podržavajući na terenu kandidate Saveza za pobjedu.\nDNS Duško Ivić narodno pozorište rs Nedeljko Čubrilović Prijedor\nPavić odlazi sa čela DNS-a?


Kilovati došli iz komšiluka | Novosti.RS\nKilovati došli iz komšiluka\nsubota, 24. 05. 2014. u 15:25\nEPS uvezao struje vrednu 3,4 miliona evra. Ni "varnica" od firmi EFT i „Rudnap“\nBUJICE su ozbiljno ugrozile rad glavnih energetskih postrojenja u Srbiji i jedini način da do većine potrošača proteklih sedam dana nesmetano stižu kilovati bio je - uvoz. Od 15. maja, kada je proglašena vanredna situacija, do juče "Elektroprivreda Srbije" je uvezla 84,4 miliona kilovat-sati, što je izdatak od 3,4 miliona evra.\nSrpska elektroprivreda kilovate je kupovala od Republike Srpske, Crne Gore, Makedonije i Bugarske, a EPS je električnu energiju nabavljao i od nekoliko trgovaca koji posluju na tržištu Srbije.\nIpak, kako saznaju "Novosti", nijedan kilovat EPS nije kupio od kompanije EFT i "Rudnap", čiji su vlasnici srpski biznismeni Vuk Hamović i Vojin Lazarević. Njihove ponude nisu odgovarale EPS, jer nisu bile najpovoljnije.\nProizvodnja struje u domaćim energetskim postrojenjima i dalje nije dovoljna da se podmire potrebe potrošača u našoj zemlji. Čak i posle pokretanja pogona u najvećoj srpskoj fabrici struje - Termoelektrani "Nikola Tesla" u Obrenovcu, koje je najavljeno za sutra, biće potreban uvoz kilovata.\n- Nabavka električne energije van sistema EPS biće neophodna i posle pokretanje bloka A1 u TENT A - smatraju u EPS. - Jer, proizvodnja iz sopstvenih kapaciteta i dalje neće biti dovoljna da bi podmirila potrošnju u Srbiji, koja iznosi u proseku 76 miliona kilovat-sati dnevno.\nOd juče, posle višednevnog prekida saobraćaja na pruzi Vreoci - Obrenovac, koji su izazvale poplave, u obrenovačku termoelektranu stižu prvi vozovi sa lignitom iz "Kolubare". U četiri železničke kompozicije dopremljeno je više od 4.500 tona kolubarskog lignita na TENT B. Istovremeno u TENT, teku pripreme i za normalizaciju proizvodnje. Juče je stigla parna lokomotiva koja će poslužiti za zagrevanje mazuta koji je neophodan za ponovno pokretanje bloka A 1.\nBlokovi na TENT A su, zbog nadiranja vode u neka od vitalnih postrojenja, ugašeni 16. maja.\nCENTAR za ekologiju i održivi razvoj - CEKOR - poziva Evropsku banku za obnovu i razvoj da otpiše dugove EPS koji su investirani u mehanizaciju rudarskog basena "Kolubara".\n- Ako je to zbog politike EBRD nemoguće, ova sredstva preusmerite u stvaranje fonda za raseljavanje naselja u okolini celokupnog basena Kolubara - ističu u CEKOR.\nEPS je od EBRD dobio kredit od 80 miliona evra za modernizaciju mehanizacije u RB "Kolubara". (S. M.)\n09:43 ŠAMPION DOLAZI: Evo kako su Amerikanci reagovali zbog odluke da Novak igra na US Openu i Sinsinatiju\n29 Sutra Crna Gora otvara granice sa Srbijom!


Rat i mi(r): Hronika propalih sukoba - FakeNews Tragač\nTokom prvih 40 dana 2020. godine mediji u Srbiji najavili su nekoliko ratova i sukoba različitih razmera, od lokalnog do globalnog nivoa. Time se nastavlja tipična tabloidna retorika, koju je Tragač detaljno istraživao tokom 2016/7. godine, kada su Srpski telegraf i Informer u periodu od godinu dana najavili ukupno 265 najava ratova i sukoba.\nSudeći prema proročanstvu svetogorskog proroka Jefrema Arizonskog, na koje su se pozvali Informer i drugi mediji, danas bi trebalo da počne Treći svetski rat. Naime, prorok je navodno uspeo da predvidi da će umreti pre kraja 2019, a drugi deo njegovog proročanstva odnosi se na rat koji će početi dva meseca nakon njegove smrti. „Prema rečima ovog monaha, u vreme njegove smrti Aton će biti pred raskolom, a dva meseca kasnije počeće rat kakav svet još nije video!“, naveo je Informer.\nU svom božićnom dvobroju (6/7. januar) dnevni list Alo je, uz poruku „Mir Božiji“ na naslovnoj strani objavio i to da „Tači šalje Milu ROSU da tuku Srbe na Badnji dan“. U samom tekstu navodi se da je Hašim Tači ponudio Milu Đukanoviću „250 pripadnika zloglasne prištinske jedinice, kao ispomoć crnogorskoj policiji u slučaju nemira na Badnji dan i Božić“. Ovo izdanje dnevnika „Alo“ još nije stiglo ni do trafika, a već je objavljen demanti vesti putem Tviter naloga Vlade Crne Gore: „Saopštavamo da je riječ o apsolutno neutemeljenim tvrdnjama, kojima je ovaj medij ovih dana sklon. Nadležne crnogorske službe uobičajeno obavljaju sve zakonom propisane dužnosti na osiguranju bezbjednosti i sigurnosti države i građana“. Sa ove vremenske distance jasno je da se tvrdnje lista „Alo“ ni na koji način nisu obistinile.\nPočetkom januara portal Srbija javlja objavio je vest pod naslovom „Sulud potez: Erdogan objavio rat Rusiji!“. Odakle ovom portalu informacija koju nije dobio nijedan drugi medij? Reč je o potpuno manipulativnoj interpretaciji vesti sa Tanjuga, o odluci Turske da pruži vojnu pomoć Libiji, u šta je „Srbija javlja“ učitala nepostojeću najavu rata Rusije i Turske.\nČetvrtog februara Informer je na naslovnoj strani objavio vest „Ludilo u Prištini: Kurti se sprema za rat“, što je na narednoj dvolisnici dopunjeno aluzijom „Majmun je ušao u tenak“ i navodom da se „novoizabrani predsednik vlade lažne države Kosovo otvoreno sprema za rat sa Srbima i Srbijom“. Budući da se Informer u ovom tumačenju pozvao isključivo na Kurtijev inauguracioni govor, proverili smo taj govor u celosti i utvrdili da se u njemu ni na koji način ne najavljuje rat, ni sa Srbima i Srbijom, niti sa bilo kojom drugom zemljom.\nAlo Informer Srbija javlja\nCrna Gora Libija Rusija Turska


Slučaj Rektorat: Prljave igre odmetnute “duboke države” | Novosti.RS\n02. 10. 2019. u 16:19\nDogađaj u zgradi Rektorata građane Srbije ostavio bez odgovora na samo jedno, ali suštinsko pitanje: Odakle provalnicima ključevi zgrade u koju su upali?\nU loše insceniranoj predstavi takozvane blokade Rektorata Beogradskog univerziteta (BU), javnost Srbije je imala priliku da se sretne sa novom, u našem javnom i političkom životu, do sada neviđenom vrstom apsurda. U završnom činu tog, više nego providnog igrokaza, na zajedničkoj konferenciji za medije, dogodio se verovatno jedinstven slučaj u svetu kada su rektorki BU Ivanki Popović uzurpatori njenog kabineta svečano uručili ključeve Rektorata. Taj događaj je građane Srbije ostavio bez odgovora na samo jedno, ali suštinsko pitanje: Odakle provalnicima ključevi zgrade u koju su upali?\nPročitajte još: IŠTVAN KAIĆ: Rektorka je obećala predstavnicima #1od5miliona poništavanje doktorata Malog\nI upravo u odgovoru na ovo pitanje krije se i odgovor na pitanje o pozadini svega onoga što se dešavalo tokom takozane blokade Rektorata. Iako je u početku, možda sve i izgledalo kao da grupa politički instrumentalizovanih studenata, među kojima je bilo čak i onih iz kategorije “večitih”, nedozvoljenim sredstvima vrši pritisak na rektorku univerziteta, a samim tim i na autonomiju ove visokoobrazovne ustanove, završnica je dovela do toga da rektorka Popović i uzurpatori njenog radnog prostora, ruku pod ruku proslave zajedičku “pobedu”. Taj svečani čin ozvaničio je prevođenje čelnice BU među aktiviste onog dela srpske opozciije koji je okupljen oko takozvanog Saveza za Srbiju, a ključni preokret nastao je onog trenutka kada je rektorka javno osudila “upad aktivista SNS u Rektorat”!\nZanimljivo je da se rektorka Popović, koja je do tada navodno bila meta protesta, svoje obaveze da štiti autonomiju univerziteta setila tek kada su se pojavili neki građani sa namerom da izraze protest, ne protiv politike rukovodstva BU, što bi moglo da se kvalifikuje kao narušavanje njegove autonomije, već protiv nezakonitih uzurpatora Rektorata koji su pokazali neviđenu bezobzirnost prema ustavom garantovanoj autonomiji te visokoškolske ustanove. I dok je rektorka tražila dlaku u jajetu ne bi li nekako dokazala da su „aktivisti vladajuće stranke“ narušili njenu autonomiju u radu, poput ružičastih slonova promakao joj je „detalj“ da su u njen radni prostor upali politički instrumentalizovani ljudi, koji su javno posećivani i podržavani od strane lidera stranaka iz SzS-a. I ma koliko sve to bilo očigledno, pa čak i dokumentovano snimcima i foto zapisima, profesorka Popović ni jednog jedinog trentuka nije našla za shodno da kriminalni upad u svoj kabinet osudi kao narušavanje autonomije ustanove kojom rukovodi. I to sve uprkos očiglednoj činjenici da su iza protesta, ne samo stajale opozicione političke partije, već da su i njihovi zahtevi bili besmilseni i neskriveno politički obojeni.\nPored logičke besmislenosti samih zahteva, o političkoj pozadini ovog slučaja, svedoči i nedavno otkriven podatak da je inicjator priče o doktoratu Siniše Malog, koja je poslužila kao povod za upad u zgradu Rektorata, zapravo imao lične, neakademske motive za pokretanje ove ujdurme. Gostujući u emisiji „Hit tvit“ na TV Pink, vlasnik te medijske kuće Željko Mitrović obelodanio je informaciju da je Raša Karapandža, široj javnosti poznat kao pokretač „afere plagijati“, svojevremeno bio suvlasnik privatne firme „Cif“ koja je prodavala svoje softvere bankama u Srbiji. I dok su, zahvaljujući vezama sa bivšim guvernerom NBS Dejanom Šoškićem, svoje softvere prodavali gotovo svim bankama u zemlji, u vreme kada je Siniša Mali bio u UO Komercijalne banke, ona je odbila da kupi pomenuti softver. Od tog trenutka lični animozitet prema aktuelnom minsitru finansija, Karapandža je preneo na teren politike i to sve pod maskom navodne borbe za akademsku čestitost. Otuda i ne čudi što je priča lansirana i javnosti predstavljena na izuzetno nestručan način, sa očiglednim ciljem da Malom nanese političku štetu. Jednom kreirana fake afera dalje je preuzimana i bez ikave zadrške eksploatisana od strane opozicije i njenih glasnogovornika, da bi smo u poslednjem činu tih političkih igara bez morlanih granica, došli do blokade Rektorata i javnog poklonjenja rektorke onima koji su narušili autonomiju ustanove kojom rukovodi.\nDakle, situacija je kristalno jasna. Ljudi koji protivzakonito upadaju u njen kabinet, sa namerom da izvrše pritisak na poltiku univerziteta, za rektorku Popović ni na koji način nisu narušili njegovu autonomiju, dok protest ljudi protiv nezakonitog upada, bez ikakvih zahteva usmerenih prema rukovodstvu BU, rektorka promptno osuđuje kao narušavanje autonomije. Odsustvo logike u njenim izjavama i delima, međutim, nije predstavljalo smetnju da rektorka Popović taj događaj iskoristi kao pogodan povod za skidanje maski, koje je pokazalo da je čitav događaj od početka bio insceniran sa namerom da se državnom rukovodstvu Srbije još jednom demonstrira činjenica da naspram sebe ima, ne samo moćne tajkune i inostrane centre moći, već i duboku državu unutar same Srbije, koja već duže vreme postavlja klipove u točkove svega što sluti na reforme, modernizaciju i napredak srpskog društva.\nI baš to što je rektorka BU iz ove priče izašla kao nova heroina opozicione scene Srbije, jasno dokazuje sve suprotno od onoga što tvrde, kako organizatori protesta i blokade Rektorata, tako i opozciija i njima naklonjeni mediji. Da je Srbija zaista zemlja diktature, kako oni to godinama unazad uporno spočitavaju, nikada ne bi moglo da se dogodi da rektorka, koja svoju platu prima iz državnog budžeta, javno istupi protiv vlasti i da to prođe bez ikakvih posledica. Upravo zbog toga što je unapred dobro znala da nikakvih posledica neće ni biti, ona je i mogla sebi da dozvoli da učini to što je učinila, a što bez ikakve dileme ulazi u domen političkog agitovanja potpuno neprimerenog funkciji i zvanju bilo kog profesora univerziteta, a o funkciji rektora da i ne govorimo. A da će sve proći bez ikakvih posledica po nju, jasno je bilo iz brojnih ranijih slučajeva kada su najbesmislenije optužbe, kritike, pa čak i pretnje dolazile upravo od ljudi koji svoju egzistenciju ostvaruju na račun poreskih obveznika i budžeta Srbije. Dovoljno je samo da se podsetimo ne tako davno zabeleženih slučajeva Jove Bakića, koji je javno pozivao na revoluciju, duge cevi i krvoproliće, potom njegovog kolege Ognjena Radonjića koji je svoje akademsko zvanje zloupotrebio kao paravan za iznošenje gnusnih neistina o navodnoj diktatorskoj prirodi režima u Srbiji, pa sve do čuvenog sudije Miodraga Majića koji se “proslavio” kao neformalni portparol koalicije koju predvodi Dragan Đials, a u stručne pravne anale ušao kao potpisnik presude u kojoj je pedofiliju predstavio prihvatljivom ako je deo običaja pojedinih nacionalnih zajednica! I to sve bez obzira na notornu činjenicu da su u svim civilozvanim zemljama i pravnim sistemima neprihvatljivi običaji koji se u normama krivičnih zakona tretiraju kao krivična dela.\nOdsustvo posledica i prednjačenje pojedinaca, koji plate primaju iz državnog budžeta, u kritici i diverzijama koje za cilj imaju narušavanje stabilnosti i poverenja građana Srbije u sadašnju vlast, jasan su pokazatelj da trentuno najjači napadi na temeljne vrednosti našeg duštva dolaze iz polja takozvane “duboke države”, odnosno onih struktura koje su povezane sa bivšim režimom a koje, na srednjim i nižim nivoima, operativno upravljaju ključnim polugama moći u državi i društvu. Upravo u sadejsvu tih sturktura nastaje širok spektar grupa za pritisak koje deluju pod maskom navodne borbe za demokratske vrednosti – autonomiju univerziteta, nezavisne medije, vladavinu prava, fer izborne uslove, transparentnost državne uprave i borbu protiv organizovanog kriminala,\nkoje, pri tome, realno niti su ugrožene, niti se nalaze na meti vlasti kojoj se pripisuju takve namere.\nSve činjenice i objektivne analize govore upravo suprotno. U Srbiji nikada nije bilo više medijskih sloboda, nikada nije bilo više autonomije univerziteta, niti samostalnosti u radu regulatornih tela i nezavisnih institucija. Čak se u tom smislu, neretko ide u sasvim drugu krajnost - svi su postali toliko „autonomni i nezavisni“ da im je dopušteno čak i da ne podležu nikakvoj kontroli, a često ni bilo kakvim pravilima, zbog čega smo sve češće svedoci neke vrste anarhije i negativnih tendencija gde ne postoji nikakva odgovornost ključnih društvenih aktera. Paradoksalno je to što se upravo ti delovi društva i, sa njima povezane interesne grupe, najviše bune i prednjače u kreiranju afera i režiranih političkih predstava. Tako, primera radi, umesto da odgovori na pitanje zbog čega je BU pao na Šangajskoj listi, rektorka Popović drži lekcije državi i podržava destruktivne primere narušavanja autonomije univerziteta. Te iste autonomije se seti tek kada taj projekat bude demaskiran kao politička ujdurma dela opozicije i sa njom povezanih organizacija i medija čiji je jedini zadatak da u fokus stavljaju izmišljene probleme, da bi kasnije, na talasu priče o ugroženosti temeljnih demokratskih i civilizacijskih vrednosti, vršili pritisak i nastojali da uruše kredibilitet koji sadašnje vlasti uživaju kod građana Srbije. Sve to radi se sa ciljem da tako oslabljena vlast bude zamenjena nekom podobnijom koja bi bila laka meta za ucene od strane raznih interesnih grupa, čiji su interesi u potpunoj koliziji sa nacionalnim interesima Srbije i njenih građana.\nProblem takvog delovanja „duboke države“ pre svega leži u okolnosti da njene strukture drže ključne poluge moći pomoću kojih, u značajnoj meri određuju tokove i procese u zemlji, a koje ne podležu proveri odgovornosti niti izbornoj volji građana. Takvo delovanje prikrivenih i zamaskiranih grupa za pritisak, može biti legitimno samo ako je otvoreno i transparentno i ako ne ugrožava opšte dobro društva u celini. Da bi postojale i delovale u okviru zakona, u razvijenim zapadnim demokratijama, takve grupe moraju da se registruju kao lobističke firme i njihovom postojanju i delovanju nema mesta u državnim institucijama i strukturama.\nS obzirom na sve mane i nesavršenosti našeg političkog sistema i političke kulture, obaveza svih nas kao građana, jeste da otvoreno govorimo o pravoj prirodi delovanja takvih grupa čime se pred očima građana Srbije demaskira ta prljava igra koja se vodi protiv nacionalnih interesa zemlje, a zarad zadovoljenja ličnih i uskogrupnih interesa delova “duboke države” i, na njih naslonjenih, društvenih struktura. Upravo je uspeh u borbi za transparentnost političkih procesa u ovom trenutku jedan od najviših nacionalnih interesa kako bi se očuvali stabilnost, održivi ekonomski rast i poverenje građana u sistem, kao tri najvažnije vrednosti postideološkog vremena u kome živimo.


Započele svečanosti povodom Dana državnosti BiH i u Brčko distriktu – Radio Brčko distrikta BiH\nPočetna/Brčko/Započele svečanosti povodom Dana državnosti BiH i u Brčko distriktu\nZapočele svečanosti povodom Dana državnosti BiH i u Brčko distriktu\nAdmir Kadrić25.11.2021. - 10:03Poslednja promjena: 25.11.2021. - 15:07\n0 116 1 minut čitanja\nZapočinjući niz manifestacija kojima se obilježava 25. novembar, Dan državnosti BiH, brčanski „Stećak“ u saradnji sa Bošnjačkom zajednicom kulture „Preporod“, upriličio je sinoć tribinu pod nazivom „Značaj ZAVNOBIH-a za državnost BiH-78 godina poslije“.\nProfesor dr Senaid Hadžić sa Univerziteta Tuzla, kao jedan od uvodničara, naglasio je da je obilježavanje 25. novembra veoma važno i s obzirom na aktuelni trenutak kada se skoro svaki dan negira, ne samo država BiH nego i državni kontinuitet, uz pokušaj nametanja nekih epiteta koji su sa aspekta istorijske istine neodrživi.\n„BiH je oduvijek granična zemlja, gdje se suočavaju interesi istoka i zapada u političko-vjerskom smislu. BiH posjeduje istorijski kontinuitet teritorije, imena i kontinuitet granica još od ranog srednjeg vijeka“, naglasio je profesor Hadžić.\nNakon 78 godina od zasjedanja u Mrkonjić Gradu, još uvijek, možda više nego ranije, postoji potreba, da se govori o ovom istorijskom događaju jer je on bitan zbog države BiH, istaknuto je na tribini.\n„Tog 25. novemba 1943. godine u Mrkonjić Gradu obnovljena je državnost te udareni novi temelji tada federalnoj jedinici BiH, potpuno ravnopravnoj sa drugim federalnim jednicama odnosno republikama“, rekao je takođe uvodničar na tribini Izet Šabotić, direktor tuzlanskog Arhiva.\nInače, večeras od 17 sati planirana je centralna Svečana akademija u Domu HKD “Napredak” u Brčkom.\nSutra u “Islahijetu” promocija monografije dobitnika ratnih priznanja Armije i MUP-a Republike BiH, dok će u nedelju, u organizaciju Sportskog društva “Bosona” Brčko, biti odigran tradicionalni ekipni šahovski turnih u konkurenciji kadeta.\nDan državnosti 25. novembar Obilježavanje


Dodik o kupovini mobilne bolnice: Dobar potez vlasti u RS-u\n"Kada se postavi, bolnica će pokrivati 6.000 metara kvadratnih prostora i imaće sve uslove i medicinsku opremu kao stvarna bolnica", naveo je Dodik\nČlan Predsjedništva BiH Milorad Dodik izrazio je zadovoljstvo što je Republika Srpska uspjela da obezbijedi opremu za pokretnu bolnicu iz Njemačke i istakao da je nabavka opreme za bolnicu za borbu protiv virusa korona dobar potez vlasti Republike Srpske.\nNakon što je večeras na Međunarodnom aerodromu Mahovljani kod Banjaluke dočekao prvi avion sa opremom iz Njemačke, Dodik je rekao novinarima da su vlasti RS-a u prvim danima izbijanja epidemije virusa korona odlučile da nabave ovu pokretnu bolnicu koja je plaćena 3,6 miliona KM plus PDV.\n“Večeras stižu dijelovi za ovu bolnicu, sutra će doći drugi dio, a za nekoliko dana i sve ostalo”, istakao je Dodik.\nOn je rekao da je ova pokretna bolnica kapaciteta 50 ležajeva intenzivne njege plus 400 kreveta za lakše bolesnike, te da je opremljena sopstvenim generatorom za napajanje strujom, kao i da ima poseban interni sistem za vodu i grijanje i sve što je neophodno za takav kapacitet.\n“Kada se postavi, bolnica će pokrivati 6.000 metara kvadratnih prostora i imaće sve uslove i medicinsku opremu kao stvarna bolnica”, naveo je Dodik.\nOn je naglasio da će ova bolnica, koja će biti u vlasništvu Vlade RS, moći da se koristi i kasnije, a biće smještena u adekvatno skladište robnih rezervi RS-a.\n“Odatle će, ako bude potrebno zbog ove epidemije, ali ne daj Bože i u nekim drugim situacijama, biti upotrijebljena”, rekao je Dodik.\nOn je izrazio zadovoljsdtvo što je Republika Srpska uspjela da obezbijedi opremu za ovu pokretnu bolnicu, dodajući da je to bilo veoma teško jer nije bilo dovoljno samo platiti, već i obezbijediti dokumentaciju koja je pratila eksport.\nDodik je rekao da je ova bolnica obezbijeđena jer se RS za to odlučila, predupređujući, za ne daj Bože, ekspanziju virusa korona i zbog potrebe da se ljudi adekvatno smjeste.\n#milorad dodik#mobilna bolnica\nDačić kod Dodika: Ništa novo se ne dešava na ovim prostorima


InfoBrcko.com - Članak je filtriran: Subota, 16 Decembar 2017\nČlanak je filtriran: Subota, 16 Decembar 2017\nBiljana Plavšić: Žena koja nije htjela vidjeti ni jedan srpski zločin\nPred Međunarodnim krivičnim sudom za bivšu Jugoslaviju (ICTY), na današnji dan 16. decembra 2002. počela je trodnevna rasprava o presudi bivšoj predsjednici Republike Srpske Biljani Plavšić. Osuđena je za ratne zločine na 11 godina zatvora, nakon što je priznala krivicu za planirane sistematske zločine nad Bošnjacima i Hrvatima. U septembru 2009. Haški tribunal odobrava njeno oslobađanje prije isteka pune kazne.\nManji zemljotres na području južne Hercegovine\nNa području Žitomislića danas je lociran zemljotres jačine 2,7 stepeni po Rihteru, objavljeno je na sajtu Hidrometeorološkog zavoda RS.\nUstajanje u zoru, odlazak na počinak u kasnim noćnim satima, skrivanje od kiše i vjetra onoga što ti treba osigurati život u narednih nekoliko mjeseci bila je svakodnevnica Vesne Budnjar. Vesna je majka dvoje djece, koja živi u Kalinoviku, od Sarajeva udaljenom tek nešto više od 60 km, ali često, kako kaže, ima osjećaj da su ona i njene komšije zaboravljeni od svega.\nU Bosni i Hercegovini svake godine rodi se oko 80 beba na 10.000 stanovnika. Naša zemlja po natalitetu već duže od deset godina zauzima posljednje mjesto u regionu, a broj umrlih u odnosu na broj živorođenih veći je godišnje u prosjeku i do pet hiljada.\nVjetar koji je početkom sedmice pogodio veći dio Bosne i Hercegovine oštetio je više džamija u zemlji, a među njima i one sa spiska nacionalnih spomenika BiH.\nŠepić: Skeniranjem glasačkih listića spriječit ćemo izborne krađe, a akcize su prodaja zemlje\nPredsjednik Nezavisnog bloka i poslanik u Predstavničkom domu Parlamenta BiH Senad Šepić za Klix.ba je komentarisao dva prethodna izuzetno burna dana u državnom parlamentu, u kojem je usvojen Zakon o akcizama, ali i podržan prijedlog njegove stranke da se na dan izbora glasački listići skeniraju, kako bi se spriječile eventualne manipulacije i krađe.\nBrčko: Pogledajte kakvo nas vrijeme očekuje u narednim danima


UNIVERZIIJADA: Datumi izlaska i povratka studenata u domove! | Happy BSC portal\nKako bi se javnosti pojasnila situacija u vezi sa iseljenjem studenata iz doma Studentski grad u Novom Beogradu, koje je najavljeno za 20. jun 2020. godine, predstavnici ove institucije izneli su detalje koji se tiču organizacije smeštaja za vreme održavanja 5. Evropske univerzitetske igre 2020 (EUG 2020).\nOni su napomenuli da je osnovni uslov za konkurisanje grada za mesto domaćina Evropskih univerzitetskih igara posedovanje kapaciteta za smeštaj učesnika u studentske kampuse, koji pripadaju univerzitetskom gradu. U skladu sa tim, kako navode, preduzete su mere koje će istovremeno omogućiti održavanje Univerzijade i bolje uslove za život studenata.\n- Povratak u sobe svim studentima biće omogućen već od 1. avgusta. Korisnici domova zadržaće svoja mesta, a u tom periodu biće oslobođeni i plaćanja stanarine, čime će izbeći recepcijske cene koje se po pravilu uvode od 5. jula. Takođe, vreme tokom kojeg studenti neće boraviti u sobama, a pre samog početka manifestacije, biće iskorišćeno za već planirano uređenje smeštajnih kapaciteta.\nPredstavnici Ustanove SC "Beograd" podsećaju da su studenti koji su konkurisali za mesto u domu blagovremeno informisani o planiranim privremenim iseljenjima u Studentskom gradu, putem obaveštenja koja su pratila konkurs.\nNezavisno od Univerzijade, tokom leta povećan je broj studenata koji ne borave u domovima, dok svake godine u letnjem periodu Ustanova SC "Beograd" određuje studentski dom Studentski grad - Dom I, za domaćina međunarodne razmene studenata i turističke recepcije, sa čime su, takođe, korisnici domova upoznati prilikom raspisivanja konkursa.\nZbog svega toga, odlukom Vlade Republike Srbije, EUG 2020 proglašen je projektom od nacionalnog značaja, čiji je cilj povezivanje mladih ljudi, približavanje različitih kultura i običaja, promocija zdravih navika i ferpleja, kao i predstavljanje kulturnih, sportskih i turističkih potencijala Republike Srbije i grada Beograda.


Adrijano Dekarli, epidemiolog i profesor medicinske statistike na Univerzitetu u Milanu, kazao je za "Rojters" da je zabeležen „značajan“ porast broja osoba koje su hospitalizovane zbog upale pluća i gripa u oblastima Milana i Lodija u periodu između oktobra i decembra prošle godine.\nOn je kazao da ne može dati tačne cifre, ali da su „stotine“ ljudi više nego uobičajeno hospitalizovane u poslednja tri meseca 2019. u tim oblastima - dva najteže pogođena grada u Lombardiji - zbog upale pluća i simptoma koje izaziva grip, i da su pojedini od njih preminuli, prenose "Vijesti".\nDekarli proučava bolničke izveštaje i druga klinička dokumenta o tim slučajevima, uključujući i ona za osobe koje su kasnije umrle kod kuće, kako bi pokušao da shvati da li je epidemija novog korona virusa već tada bila zahvatila Italiju.\n- Želimo da utvrdimo da li je virus već bio u Italiji krajem 2019 i – ukoliko jeste – zašto je ostao neprimećen relativno dug vremenski period kako bismo imali jasniju sliku u slučaju da treba da se suočimo sa drugim talasom epidemije - kazao je on.\nSvetska zdravstvena organizacija tvrdi da su novi korona virus i KOVID-19, respiratorna bolest koju uzrokuje, bili nepoznata pre nego što je epidemija zabeležena u Vuhanu, u centralnoj Kini, u decembru.\n- Smatram da je krajnje neverovatno da je virus bio prisutan u Evropi pre januara - kazao je Pol Hanter, profesor medicine na britanskom univerzitetu Istočna Anglija, koji prati razvoj pandemije.\nOn je dodao da, imajući u vidu da znamo koliko je virus zarazan, i uporedimo broj pacijenata bez simptoma sa brojem onih koji se razbole, „nezamislivo je da nijesmo imali prilično veliku epidemiju u Evropi mnogo ranije ako su to zaista bili slučajevi KOVID-19“.\nItalija, koja sada ima najveći broj smrtnih slučajeva od KOVID-19 na svetu, zabeležila je prvi slučaj zaraze 21. februara, mada pojedini naučnici smatraju da je virus u toj zemlji počeo da cirkuliše najmanje mesec dana ranije.\n- Virus je već bio ovde u drugoj polovini januara - kazao je Masimo Gali, šef infektivne klinike bolnice Sako u Milanu i profesor na odseku za biomedicinske i kliničke nauke na Univerzitetu u Milanu.\n- Nijedan od tih slučajeva nije dokumentovan kao kovid-19 jer nije bilo dokaza o postojanju KOVID-19 - kazao je on za Rojters.\nDNEVNI KORONA RADAR Više od dva miliona zaraženih u svetu, stručnjaci upozoravaju da nam prete čak ČETIRI TALASA virusa


Nike i Apple rade na unapređenju nosivih uređaja\nDirektor Nike-a, Mark Parker istakao je za Bloomberg News da u tehnološkom domenu Apple i Nike zajedno mogu postići znatno više nego što je to bio slučaj kada su kompanije radile odvojeno. Parker je dodao da Nike polako napušta poznati FuelBand brend, pa su se ovim potezom trenutno fokusirali na znatno povećanje registrovanih korisnika na aplikaciji Nike+ – tačnije sa 25 miliona na stotine miliona korisnika.\nDok se još ne obelodani bilo kakva direktna hardverska saradnja sa Apple-om, Mark je izrazio želju da Nike+ u budućnosti postane uspešan fitness servis sa velikom bazom korisnika. Poznato je da je Nike oduvek imao blizak odnos sa Apple-om – kako zbog integracije Nike+ i iOS-a, tako i sada, sa lansiranjem Apple Watch-a kada se očekuje da sportske aplikacije pronađu put do još većeg broja korisnika.\nSvoj projektni tim Apple je prošle godine pojačao pojedinim dizajnerima iz Nike-a, koji su intenzivno radili na stvaranju početnih nacrta za Apple Watch. Govoreći o budućnosti prenosivih uređaja, Parker je izjavio da očekuje veću funkcionalnot, više stila i integrisanosti.\nZa kraj, ostaje nam da vidimo može li saradnja ovih poznatih kompanija, koje deli znatno drugačija filozofija, još više da utiče na polje nosivih uređaja, zauzimajući tako lidersku poziciju na tržištu koje se tek rađa. Konkurencija svakako treba da bude na oprezu, a sudeći da su pametni satovi i wearables sve atraktivniji među korisnicima, i mi se sami trebamo zapitati u kome se smeru kreće nova tehnologija i kako ćemo je koristiti već naredne godine?


Raspisan konkurs za pesničku nagradu Zlatna struna - Kultura - Dnevni list Danas\nPočetna » Kultura » Raspisan konkurs za pesničku nagradu Zlatna struna\n0Piše: D. Đ. 09. avgusta 2017. 00.16\nPesme treba poslati najkasnije do 12. septembra, a autori pet najuspelijih, po odluci stručnog žirija, biće pozvani da učestvuju na Festivalu 18. i 19. oktobra 2017. godine. Pesme će biti objavljene u posebnoj publikaciji. Dobitnik nagrade biće poznat na završnoj večeri Festivala i njemu će pripasti statueta Zlatna struna (rad akademskog vajara Selimira Jovanovića) i novčani iznos.\nPesme potpisane šifrom i otkucane u četiri primerka (razrešenje šifre zapečaćeno u posebnoj koverti dostaviti uz pesme) treba poslati na adresu: Međunarodni festival poezije Smederevska pesnička jesen (za Konkurs) PP 118, 11300 Smederevo.\nNovi Pazar: Konkurs za književnu nagradu „Aladin Lukač“


Najplaćenije glumice Holivuda :: www.domaci.de\nPostavljena: Uto Avg 12, 2008 4:18 pm Naslov poruke: Najplaćenije glumice Holivuda\nAmerički tabloid Tinseltown sastavio je listu najpopularnijih američkih glumica koje su za godinu dana uspele da inkasiraju 244.5 miliona dolara od holivudskih studija, ali i "prodavanja imena" velikim kompanijama.\nNa prvom mestu nalazi se zvezda filma "Vegas za dvoje" Kameron Dijaz, sa zaradom od 50 miliona dolara, a osim poslednjeg holivudskog hita u kojem glumi sa Aštonom Kučerom, punijem novčaniku pomogla je i prodaja diskova crtanog filma "Šrek",u kojem kameron "glumi" princezu Fionu, a čiji četvrti nastavak uskoro izlazi.\nBa drugom mestu nalazi se britanska glumica Kira Najtli, koja je svojom ulogom nežne "princeze" ali i kralja pirata, kao i reklamom za parfem "Madmoiselle", zaradila 32 miliona dolara u protekloj godini.\nTreća je zvezda serije "Prijatelji" i bivša supruga Breda Pita Dženifer Aniston, koja je sa filmovima "Marley and me" i "He's just not that into you", kao i reklamama za Heineken i L'Oreal, uspela da zaradi 27 miliona.\nNa četvrtom i petom mestu se nalaze Riz Viterspun i Gvinet Paltrou sa zaradom od 25 miliona.\nGlumica Riz Viterspun će uskoro "popraviti budžet" jer uskoro počinje snimanje komedije "Four Christmases" sa Vinsom Vonom, dok će Gvinet će, pored 25 miliona koje je zaradila u protekloj godini, zaraditi dodatnih 30 od Avon kozmetike kao "globalni ambasador".\nNa petom mestu je Džodi Foster (23 miliona), šestom Sara Džesika Parker (18), sedmo mesto pripada legendarnoj Meril Strip (16 miliona), osmo Ejmi Adams, zvezdi filma "Enchanted"(14.5 miliona), a deseta je Anđelina Džoli (14 miliona)\nPostavljena: Uto Avg 12, 2008 4:21 pm Naslov poruke:\nstrasno, sve dobre glumice su na dnu liste ili ih nema\nwww.domaci.de Forum Indeks -> ~ Vesti ~ -> ~ Arhiva - Vesti ~ -> Najplaćenije glumice Holivuda Vreme je podešeno za GMT + 1 sat


Počela posebna sjednica | Palelive.com\nPočetna Novosti Republika Srpska Počela posebna sjednica\nU Banjaluci je počela posebna sjednica Narodne skupštine Republike Srpske o Prijedlogu zakona o zaštiti, očuvanju i upotrebi jezika srpskog naroda i ćiriličkog pisma, po hitnom postupku.\nBANJALUKA – Neophodno je zaštititi i očuvati jezik srpskog naroda i ćiriličnog pisma kao nematerijalnog kulturnog nasljeđa jer su jezik i pismo identitet jednog naroda i ukoliko oni nestanu, nestaje i narod zajedno sa njima, rekla je danas ministar prosvjete i kulture Republike Srpske Natalija Trivić.\n„Ćirilica je par ekselans primjer svjetske kulturne raznolikosti, čije postojanje, u odsustvu jasno definisane kulturne politike Republike Srpske, lako može biti najozbiljnije ugroženo. Upotreba ćirilice predstavlja evropsku vrijednost i stoga treba utvrditi konkretne mjere njene zaštite i afirmacije“, rekla je Trivićeva.\n„U isto vrijeme postavljeni su i posebni ciljevi koji su usmjereni na proglašavnje jezika srpskog naroda i ćiriličnog pisma za kulturno dobro od izuzetnog značaja, te definisanje društvene brige i jedinstvenog pristupa u utvrđivanje sistema zaštite i očuvanja jezika srpskog naroda i ćiriličnog pisma, te njegovog prenošenja sa generacije na generaciju“, rekla je Trivićeva.\n„Isto tako, Zakon će imati pozitivan uticaj i na obrazovanje iz razloga što podstiče pravilno izražavanje, poznavanje i pravilnu upotrebu jezika srpskog naroda i ćiriličnog pisma“, navela je Trivićeva.\n„Prema Zakonu o kulturnim dobrima, kulturno dobro može biti kategorisano kao kulturno dobro od izuzetnog značaja, što znači da nema razloga da se jezik srpskog naroda i ćirilično pismo, kao nematerijalno kulturno nasljeđe srpskog naroda, na taj način i ne tretira i zakonski uredi“, rekla je Trivićeva.\n„Zaštitom i promocijom kulturnog nasljeđa, a naročito ćiriličnog pisma, čuvamo lični pečat postojanja i trajanja na ovim prostorima. Identitet koji je stvoren na temeljima tradicije i istorije ima jednu jaku osnovu da se u savremenom dobu nadograđuje i razvija, zadržavajući duh svog kulturno-istorijskog konteksta, a u otvorenoj komunikaciji sa svijetom oko sebe“, istakla je Trivićeva.\nPrethodni članakViše od 300 zaraženih, umrlo 12 ljudi\nNaredni članakĆosić: Mali Zejtinlik – najsvetije mjesto na ovom području


Studenti Univerziteta u Banjoj Luci takmičit će se u esportu – STUDOMAT.ba\nKoliko vremena odvojite za odmor kad učite i zašto skrolanje...\nŽena udomila mačka koji podsjeća na Garfilda: Nasmijat će vas...\nStudenti Univerziteta u Banjoj Luci takmičit će se u esportu\nUniverzitet u Banjoj Luci je prepoznao značaj esporta, sastavnog dijela gejming industrije kao najbrže rastuće industrije današnjice.\nNaime, kompanija „Tiltproof“ i Univerzitet u Banjoj Luci, u saradnji sa IT kompanijom „Klika.ba“ organizuju prvu univerzitetsku esport ligu u ovoj igri. Kako je najavljeno, univerzitetska liga će biti sastavljena od studenata fakulteta Univerziteta u Banjoj Luci (maksimalno 10 fakulteta). Timove, koji su sastavljeni od pet igrača, kreiraće sami predstavnici, a iskustvo u gejmingu svakako će biti presudno pri kreiranju timova. Takmičari u esportu svoje snage će odmjeriti tokom aprila, kada će biti poznat i prvi pobjednički tim u ovom takmičenju.\n– Univerzitet u Banjoj Luci je prepoznao značaj esporta, sastavnog dijela gejming industrije kao najbrže rastuće industrije današnjice, kao potencijal za dalji razvoj i osavremenjivanje pristupa i rada sa studentima koji bi im u nekoj budućnosti mogao biti od koristi pri zapošljavanju. Smatramo da našim studentima treba pružiti priliku za učešće u ovakvom vidu takmičenja, odnosno u esport ligi, čime im se otvaraju vrata za budući angažman unutar gejming industrije, rekla je mr Anđela Pepić, rukovodilac Centra za preduzetništvo i transfer tehnologija Univerziteta u Banjoj Luci.\n– Kompaniju „Tiltproof“ smo prepoznali kao ozbiljnog partnera, uzimajući u obzir da je u pitanju domaća kompanija čiji su osnivači inovativni i preduzetni mladi ljudi koji su prepoznali pravi momenat za pokretanje esport takmičenja ove vrste i promovisanje gejming industrije u našoj zemlji, navela je Anđela Pepić.\nSamu organizaciju prenosa mečeva i tehničku podršku će preuzeti kompanija „Tiltproof“, dok će „Klika.ba“ obezbijediti glavnu nagradu.\n– Danas je to već na nivou, da se fakulteti bore da privuku najtalentovanije esportiste kvalitetnim kadrom iz svijeta gejminga „state of the art” opremom i prostorijama koje nude najnoviju tehnologiju za rad i usavršavanje esport vještina, kao i besplatne školarine za najbolje pojedince ili timove, kazao je Sliško.\n– Jedan od glavnih ciljeva kompanije ove godine bio je da približimo značaj esporta institucijama, te smo zahvaljujući saradnji sa Univerzitetom i „Klikom“, to napokon i uspjeli. Takođe, bitno je da afirmišemo esport i prikažemo ga u najboljem svjetlu široj javnosti, jer gejming je ogromna industrija sa godišnjim prihodima od preko 160 milijardi i vjerujem kako bi bilo pametno da pokrenemo ovu industriju i u našoj zemlji, kako bismo ostali u koraku sa trendovima i razvojem tehnologije, rekao je direktor kompanije ,,Tiltproof”.\nU ime rektora prof. dr Radoslava Gajanina, pismo namjere predstavnicima organizacije „Titproof“ 16. februara 2021. godine uručili su mr. Đorđe Markez, generalni sekretar Univerziteta i mr. Anđela Pepić, rukovodilac Centra za preduzetništvo i transfer tehnologija.\nViše informacija možete potražiti na zvaničnoj web stranici Univerziteta u Banjoj Luci.


Ekspert SZO: Ne oslanjajte se mnogo na američke obaveštajne podatke - Sputnjik Srbija\n23:01 10.02.2021 Preuzmite kraći link\nPiter Dasak, član tima Svetske zdravstvene organizacije (SZO) koji boravi u Kinu radi ispitivanja porekla kovida 19, odbacio je zahtev Vašingtona da verifikuje nalaze misije eksperata SZO, rekavši da američke obaveštajne podatke o tom pitanju treba gledati sa skepticizmom.\nEkspertski tim SZO održao je u utorak konferenciju za medije na kojoj je rečeno do kakvih se otkrića došlo nakon četiri nedelje boravka u Vuhanu, kineskom gradu u kome je prvi slučaj virusa korona prijavljen još decembra 2019.\nPrema rezultatima istraživanja koje su eksperti SZO sproveli u Kini, trenutno nema dokaza koji podržavaju teoriju da je virus procurio iz laboratorije u Vuhanu.\nEksperti SZO su naveli da je verovatno da je virus prešao sa životinja na ljude, iako ne postoji direktna veza koja podupire teoriju da potiče od slepih miševa.\nAmerički Stejt department naveo je da neće prihvatiti zaključke tima SZO bez da te nalaze prethodno ne provere obaveštajne službe SAD.\nKritike na račun Amerike je uputio Piter Dasak, britanski parazitolog i zoolog koji je bio deo misije SZO.\nTvrdeći da američki predsednik Džo Bajden mora da se predstavi kao oštar prema Kini, naučnik je upozorio da je Vašington nepogodan za ponovnu proveru otkrića tima SZO.\n„Ne oslanjajte se previše na američke obaveštajne službe, greše na mnogo nivoa“, napisao je Dasak na Tviteru, dodajući da bi sa zadovoljstvom pomogao Beloj kući ako želi da pregleda podatke misije.\nAdministracija bivšeg američkog predsednika Donalda Trampa je više puta tvrdila bez dokaza da je virus procurio sa Instituta za virusologiju u Vuhanu, a sam Tramp je bolest često nazivao „kineskim virusom“ i optuživao Peking da nije učinio dovoljno da zaustavi njegovo širenje.\nameričke obaveštajne službe, virus korona, Amerika, Vuhan, Kina\n17:46 Uživo: Završen samit Putina i Bajdena - pregovori bili „sasvim uspešni“ /video/


Jeftini letovi iz Španije za Sveti Barthelemy - Avionske karte Španija Saint Barthelemy - eSky.ba\nLetovi iz Španije za Sveti Barthelemy\nPretražite letove iz Španije za Sveti Barthelemy\nProvjerite najbolje ponude letova iz Španije za Sveti Barthelemy\n✔ Postoje li posebne ponude za letove iz Španije za Sveti Barthelemy na eSky.ba?\n✔ Mogu li se pobrinuti za osiguranje prilikom rezervacije leta iz Španije za Sveti Barthelemy?\n✔ Ako rezerviram let iz Španije za Sveti Barthelemy, mogu li rezervirati ujedno i smještaj?\n✔ Koje avio-kompanije nude letove iz Španije za Sveti Barthelemy?\nBudite sigurni, da na eSky.ba ponuda letova iz Španije za Sveti Barthelemy uključuje ne samo niskotarifne avio-kompanije, već i one koje su specijalizirane za visoki standard.


Gotove "Četiri skakaonice", ispisana istorija: Stoh je ušao u legendu, sada juri Ahonenov rekord!\n1. December, 04:54\nGotove "Četiri skakaonice", ispisana istorija: Stoh je ušao u legendu, sada juri Ahonenov rekord! 0 Podijeli Podijeli na facebook Podijeli na twitter Podijeli na viber Pošalji na mail\n06.01.2021. / 19:12\nPoljak je osvajač ovogodišnje turneje "Četiri skakaonice".\nIzvor: Tanjug/AP Photo/Matthias Schrader\nPrvobitno je javljeno da Poljaci neće doputovati na turneju "Četiri skakaonice" zbog virusa korona, ali sada se vidi kakva bi to bila nepravda!\nUpravo je iz te zemlje ovogodišnji pobjednik Kamil Stoh, koji je trijumfom u Bišoshofenu došao do titule.\nNeočekivan poraz "zmajeva" u Estoniji, veliki korak unazad ka plasmanu na EURO 2022!\nTO MOŽE SAMO FUDBAL: Nevjerovatne priče o kojima se malo zna! (DRUGI DIO)\nOn je skočio 139 i 140 metara i tako treći put postao osvajač najvažnijeg skakačkog turnira. Sada su od njega bolji samo Nijemac Jens Vajsflog sa četiri i Finac Jane Ahonen sa pet titula.\nU Bišoshofenu je drugi bio Lindvik iz Norveške, a treći Nijemac Gajger koji je osvojio prvu etapu ovogodišnjeg turnira.\nStoh je prethodno pobijedio i u Insbruku a u generalnom poretku Gajger je bio drugi sa skoro 50 bodova manje od Stoha, a treće mjesto je uzeo još jedan Poljak - David Kubacki, takođe pobjednik jedne etape.


Srbija spremna za najcrnji scenario s gasom - 26.02.2015, Sputnik Srbija\nSrbija spremna za najcrnji scenario s gasom\nSrbija i u slučaju najcrnjeg scenarija, prekida isporuka preko Ukrajine, ima dovoljne količine gasa za normalno snabdevanje tokom tri ili četiri meseca, izjavio... 26.02.2015, Sputnik Srbija\nvesti, ekonomija, srbija, ukrajina, aleksandar antić, gasprom\n15:44 26.02.2015 (Osveženo: 10:01 02.08.2021)\n© Flickr / s.lavrVentil za gas\nSrbija i u slučaju najcrnjeg scenarija, prekida isporuka preko Ukrajine, ima dovoljne količine gasa za normalno snabdevanje tokom tri ili četiri meseca, izjavio je danas ministar rudarstva i energetike Aleksandar Antić.\nOn je novinarima rekao da je u skladištu gasa u Banatskom Dvoru 300 miliona kubnih metara gasa, a toplane i robne rezerve imaju 70.000 tona mazuta koji može da se koristi za grejanje u slučaju potrebe.\nAntić je rekao da se, prema procenama, u narednim danima očekuje maksimalna dnevna potrošnja od po sedam miliona kubnih metara gasa.\nAntić je precizirao da iz skladišta u Banatskom Dvoru dnevno može da se dobije 4,2 miliona kubnih metara gasa, iz domaće proizvodnje 1,3 miliona, a u slučaju potrebe, Beogradske elektrane mogu da supstituišu potrošnju milion kubnih metara sa mazutom.\nTo znači, istakao je Antić, da i u slučaju najcrnjeg scenarija Srbija može da obezbedi normalno snebdevanje građana i industrije gasom i da nema potrebe za dodatnim količinama gasa iz drugih izvora.\nMinistar rudarstva i energetike Srbije rekao je i da su iz Gasproma izneli procene da će za Srbiju biti obezbeđene dovoljne količine gasa.\nUkrajini ostalo još tri-četiri dana da plati gas\n25 Februar 2015, 17:25\nAntić je rekao i da, po ugovoru s Gaspromom, Srbija ima dogovorene tri tačke isporuke ruskog gasa, među kojim i jednu na granici sa Mađarskom, što znači da u slučaju potrebe Gasprom može da obezbedi gas i iz drugih skladišta u Evropi.\nRusija je zapretila potpunom obustavom isporuka gasa Ukrajini u narednih par dana ukoliko Kijev ne plati gas, što bi moglo da izazove rizik i za snabdevanje Evrope.\nSrbija oko 90 odsto gasa uvozi iz Rusije, a jedini pravac snabdevanja je preko Ukrajine i Mađarske.